
Capitolul 


1 


REGLEMENTAREA 
CONCEPTUALA, 
PROCEDURALA ŞI 


OPERATIONALA A APLICARII 
POLITICII VAMALE COMUNE 


1.1 Politica vamală — instrument principal al politicii comerciale 
aplicate 
1.2 Proceduri şi tehnici de aplicare a politicii vamale comune 


1.3 Alcătuirea unui dosar de vămuire 


§ 1.1. Politica vamală — instrument principal al politicii 


comerciale aplicate 


Politica vamală este principala componentă a politicii comerciale care se 
bazează pe aplicarea instrumentelor tarifare, în funcţie de politica 
economică a guvernelor, de acordurile comerciale şi conjunctura 


economiei mondiale. 


Politica vamală reprezintă partea politicii comerciale care cuprinde 


totalitatea reglementărilor şi normelor emise de stat prin instituțiile 


abilitate care se aplică tuturor mărfurilor care trec frontierele vamale ale 
unei tari. Acestea implică controlul marfurilor şi mijloacelor de transport 
care trec frontierele vamale, îndeplinirea formalităţilor de vamuire, 


impunerea vamală prin plata drepturilor vamale la bugetul statului. 


Instrumentul principal de aplicare a politicii vamale este tariful vamal. 
Tariful vamal este şi principalul instrument pentru reglementarea 


schimburilor comerciale. 


În aplicarea politicii vamale, guvernul foloseşte norme si 
reglementări naţionale, stabilite prin lege sau alte acte normative, norme şi 
reglementări vamale şi comerciale regionale sau internaţionale. De 
asemenea, având în vedere complexitatea politicii vamale, domeniul de 
aplicare, dinamica acesteia, pentru facilitarea aplicării acesteia sunt 


folosite norme şi decizii interne emise de administraţia vamală naţională. 


Tariful vamal reprezinta, ,un tabel sistematic al marfurilor si al taxelor 
vamale corespunzatoare acestora care se percep pentru marfurile trecute 
peste granița vamală a unei tari. in practica internaţională există tarife vamale 
cu o singură coloană pentru taxa vamală prevăzută sau cu mai multe coloane. 

Aceste coloane cuprind taxe vamale pentru ţările care beneficiază 
de clauza națiunii celei mai favorizate, taxe pentru ţările care nu 
beneficiază de clauză (taxe autonome) şi, uneori, taxe vamale 
preferentiale, care se acordă unor tari slab dezvoltate. Pe lângă taxele 
vamale percepute la fiecare produs sau grupă de produse, tariful vamal 
mai poate cuprinde nomenclatorul mărfurilor scutite de taxe vamale, unele 
reguli de impunere, precum si alte formalitati vamale”.! 

Tariful vamal este un nomenclator care cuprinde mărfurile de import 
clasificate şi codificate după origine, grad de prelucrare, şi taxele vamale 


exprimate ad valorem, specific sau mixt. 


Tariful vamal, ca instrument de politică comercială în protejarea 


economiei nationale față de concurenţa străină cuprinde coloane 


speciale cu taxele vamale pentru mărfurile provenite din ţările cu care 
sunt încheiate acorduri comerciale preferentiale şi taxe vamale de bază 
pentru produsele provenite din tari considerate terțe din punct de 


vedere vamal. 


Tarifele vamale, întâlnite în majoritatea ţărilor, sunt compuse în 
sensul că ele cuprind mai multe coloane de taxe vamale, în funcţie de 
tratamentul preferential sau nepreferential care se aplică mărfurilor în 


funcţie de tara de origine sau gradul de prelucrare. 


" Dicţionar de Economie, Edit. Economică, 2001, pag. 433 


Nomenclatoarele de clasificare ale mărfurilor care cuprind 
încadrarea tarifară a mărfurilor au evoluat de la Sistemul International de 
Clasificare Comercială, la Nomenclatorul Vamal de la Bruxelles până la 
Sistemul Armonizat. 

Sistemul Armonizat de Descriere si Codificare a Marfurilor a fost 
adoptat în anul 1983 la Bruxelles, sub egida Consiliului de Cooperare 
Vamală şi în baza Convenţiei privind sistemul armonizat de descriere şi 
codificare a mărfurilor. 


În sensul Convenţiei Internaţionale privind Sistemul Armonizat de 


denumire şi codificare a marfurilor, sunt definite principalele caracteristici. 


Prin nomenclaturi statistice se înțeleg nomencilaturile mărfurilor, 
elaborate de partea contractantă, pentru culegerea datelor necesare 
întocmirii statisticilor comerciale de import şi de export. 

Prin nomenclatura tarifară şi statistică combinată se înţelege o 
nomenclatură combinată care integrează nomenclatura tarifara si 
nomenclaturile statistice cerute în mod legal de către partea contractantă 


pentru declararea mărfurilor la import. 


Poziţia tarifara este locul atribuit fiecărei mărfi în tariful vamal, în funcţie 


de caracteristicile acesteia. 


Poziţia tarifară condiţionează mărimea taxei vamale stabilite 
procentual, aplicarea măsurilor de politică comercială tarifare şi netarifare 
(contingente, licenţe etc.) 

Din punct de vedere tehnic, încadrarea şi interpretarea încadrării 
tarifare, după codul tarifar din tariful vamal, se face după anumite reguli. 
Potrivit acestora, încadrarea mărfii se poate determina atunci când este în 
concordanță cu textul poziţiilor şi al notelor de secțiuni şi de capitole, cu 
referirile la un articol de la o poziție determinată care reprezintă 
caracteristicile esenţiale ale bunului (ex: bunurile complete sunt încadrate 
la aceeaşi poziţie cu cele care nu au finalizat procesul de fabricare în 
totalitate), cu poziţia cea mai specifică atunci când bunul ar putea fi 
încadrat la mai multe poziţii (ex: produsele compuse din materii prime 
diferite), cu poziția aferentă mărfurilor asemănătoare atunci când nu poate 
fi încadrată conform regulilor stricte. Încadrarea mărfurilor în subpozitiile 
unei pozitii se efectueaza prin respectarea termenilor acelor subpozitii si 


ale notelor de subpoziții.? 


Originea mărfurilor, stabilită din punct de vedere al țării de origine 


menţionată în coloanele tarifului vamal, permite să se stabilească nivelul 


taxelor vamale aplicabile la import, statisticile privind evoluția comerțului 
exterior pe zone geografice, aplicarea reglementărilor specifice şi a 


măsurilor de politică comercială. 


? Codul Vamal al României, cu adnotări şi comentarii, Ed. Lumina Lex, 1997, pag. 55-56 

Având în vedere complexitatea bunurilor, materia prima 
încorporată, gradul de prelucrare, stabilirea originii bunurilor este făcută 
după mai multe criterii. 

De exemplu, conform reglementărilor Uniunii Europene şi a tarifului 
vamal comun, mărfurile obţinute integral într-o tara sunt considerate 
originare din acea tara, cazul cel mai simplu care se referă în special la 
produse agro-alimentare şi minerale neprelucrate (animale, cereale în 
vrac, minereuri etc.). 

În cazul produselor în care componentele sunt fabricate în mai 


multe tari se aplică principiul transformării substanţiale. 


Criteriile sunt, cumulativ, următoarele: locul unde a avut loc ultima 
transformare sau prelucrare substanţială a mărfii => transformarea 


trebuie să fie fundamentată din punct de vedere al procesului de 


fabricaţie = transformarea trebuie făcută de o întreprindere dotată şi 


specializată din punct de vedere tehnic = în urma transformării trebuie 
să rezulte un produs nou sau un produs cu caracteristici modificate 


substantial fata de produsul primar. 


Conform ultimului criteriu, din punct de vedere al tarifului vamal, 
transformarea trebuie să schimbe încadrarea tarifară a produsului. 

Dar având în vedere acordurile comerciale existente, în relațiile 
comerciale ale Uniunii Europene cu tari sau grupe de tari, se adoptă 
criteriul cumulului de origine. Potrivit acestui principiu, în vederea stabilirii 
originii mărfurilor sa iau în considerare transformările realizate în ţările 


partenere la acord, în etapele de fabricare. 


11 


Originea mărfurilor, pentru autorităţile vamale, este dovedită prin 
documentele, puse la dispoziţie de exportator sau importator, care 
contin elemente referitoare la identificarea fizică a mărfurilor. 


Documentele de origine sunt eliberate de regulă de autoritatea vamală 


din tara exportatoare. 


„Taxa vamală este un impozit care se aplică mărfurilor trecute peste 
granița vamală a unei tari. După modul de percepere, taxa vamală poate 
să fie ad valorem (o mărime procentuală din valoarea mărfii), specifică (o 
anumită sumă pe unitatea fizică de măsură) sau mixtă. Taxa vamală poate 
avea ca scop creşterea veniturilor bugetului de stat sau/şi protecţia 
producătorilor interni de competitorii străini. Reprezentând un impozit pe 
comerțul exterior şi tranzacțiile internaţionale, taxa vamală îi determină pe 
consumatori să prefere bunurile economice autohtone, care sunt mai 
ieftine. 

Pentru consumatori, taxa vamală poate reprezenta un mijloc de 
apărare fata de prețurile înalte practicate de producătorii autohtoni ori fata 
de reducerea calităţii mărfurilor indigene. Taxa vamală constituie un 
instrument important al politicii vamale, care acţionează asupra preţului 
mărfurilor importate în vederea reducerii importurilor şi a eliminării 
deficitului balanței comerciale”. 

Tariful vamal cuprinde taxele vamale care se aplică prin procedura 
de impunere vamală. Impunerea vamală îndeplineşte trei funcţii principale. 

Din punct de vedere al funcţiei fiscale, încasările din taxele vamale 
reprezintă surse importante de venituri ale statului. Din punct de vedere al 


funcţiei protectioniste se protejează economia naţională fata de 


° loan Popa, Tranzacţii de comerţ exterior, Edit. Economica, 2002, pag. 297-299 


* Dicţionar de economie, Ed. Economică, 2001, pag. 434 

concurenta straina. Din punct de vedere al functiei de negociere, in baza 
taxelor vamale se negociaza preferintele vamale. Obiectul impunerii il 
constituie marfurile supuse sau care urmeaza sa fie supuse unui regim 
vamal, subiectul impunerii fiind persoana fizică sau juridică obligată la 
plata drepturilor vamale. Stabilirea obiectului impunerii se realizează pe 
baza declaraţiei vamale în detaliu.” 

Taxa vamală reprezintă un impozit pe comerțul exterior şi 
tranzacţiile internationale, perceput de stat pentru mărfurile care trec 
frontiera vamală a unei tari. În majoritatea ţărilor, taxele vamale se aplică 
doar la importul de mărfuri. 

Taxele vamale pot fi clasificate după mai multe criterii. După scopul 
impunerii se aplică taxe vamale cu caracter fiscal şi taxe vamale cu 
caracter protectionist. După obiectul impunerii, taxele vamale se aplică în 
cadrul regimurilor de import, export şi tranzit. După modul de percepere a 
taxelor vamale, taxele vamale sunt ad valorem, specifice şi mixte. După 
modul de stabilire, taxele vamale sunt autonome (generale), convenţionale 


(contractuale), preferentiale, de retorsiune. 


În conformitate cu prevederile reglementărilor vamale, definiţia 


acceptată şi mai cunoscută a regimului vamal menţionează că Regimul 
vamal cuprinde totalitatea normelor ce se aplică în cadrul procedurii de 
vămuire, în funcţie de scopul operațiunii comerciale şi de destinația 


mărfii. 


5 Dan Drosu Şaguna, Drept financiar şi fiscal, tratat, Edit: Eminescu, 2000, pag: 889 

Tehnica vamala cuprinde normele si procedurile de aplicare a 
dispoziţiilor corespunzătoare unui regim vamal. Regimurile vamale, 


consacrate în practica vamală internaţională sunt definitive şi suspensive. 


Regimurile vamale definitive sunt importul şi exportul, se numesc aşa 
deoarece după încheierea formalităţilor de vămuire permit indigenarea 


mărfurilor şi introducerea lor în circuitul economic. 


Regimurile vamale suspensive (cu impact economic) au ca efect 


suspendarea plății taxelor vamale, într-o perioadă dată, acordată de 


autoritatea vamală. Regimurile vamale suspensive se încheie doar prin 
regimuri vamale definitive. Regimurile vamale suspensive, consacrate şi 
existente în legislația vamală comunitară sunt tranzitul mărfurilor, 
antrepozitul mărfurilor, perfecționarea activă a mărfurilor, admiterea 


temporară a mărfurilor şi perfecționarea pasivă a mărfurilor. 


Exportul reprezintă o „operaţiune comercială de vânzare a unor bunuri 
materiale şi/sau servicii către persoane fizice sau juridice dintr-o alta tara în 
schimbul unei sume dintr-o valută convenită. Cuprinde exportul de mărfuri 
(bunuri corporale, stabile) şi exportul invizibil (servicii). (...) Exportul reflectă 
nivelul şi structura economiei naţionale, ca şi capacitatea acesteia de a 
valorifica, în avantajul propriu, participarea la circuitul economic mondial”.® 
Regimul de export constă în ieşirea definitivă a mărfurilor naţionale de 


pe teritoriul țării exportatoare sau expeditoare şi vânzarea acestora pe 


piața externă, conform acordurilor comerciale dintre părțile contractante. 


De regulă, în majoritatea statelor taxa vamală la export este de 0%. 


R Dicționar de economie, Edit. Economică, 2001, pag. 196 

Regulile de încadrare tarifara a mărfurilor sunt cele prevăzute în 
tariful vamal de import. Regimul de export este liberalizat, cu excepţia 
unor categorii de mărfuri prohibite sau interzise de reglementările vamale 
nationale şi internationale. Sunt de asemenea categorii de mărfuri 
contingentate la export, în special materii prime şi produse naţionale 
limitate care nu acoperă necesităţile interne. 

Importul reprezintă o „operaţiune comercială de cumpărare din 
străinătate a unor bunuri materiale şi/sau servicii contra unei cantităţi de 
monedă convenită, implicând trecerea de către acestea a frontierei 
vamale a importatorului. Importul poate fi:direct si indirect; de bunuri 
materiale şi de servicii; propriu-zis şi de completare; temporar şi 


permanent; cu plata imediată şi cu plata amanata’”.’ 


Regimul de import constă în intrarea definitivă a mărfurilor în tara, 


cumpărarea de o persoană juridică naţională, în urma acordurilor 
contractuale între parti, acordarea statutului de marfă indigenă după 
efectuarea formalităţilor vamale şi comerciale şi comercializarea la 
intern. Bunurile indigenate beneficiază de acelaşi regim ca bunurile 


naţionale. 


Regimul de import este cel mai important şi complex, din punct de 
vedere al importanței şi al aplicării formalităţilor vamale, măsurilor de 


politică comercială şi fiscală. 


La import după efectuarea formalităţilor de vămuire, autoritățile 


încasează datoria vamală aferentă drepturilor de import. Drepturile de 


ý Dicționar de economie, Edit. Economică, 2001, pag. 224 

import sunt taxa vamala, comisionul vamal, suprataxa vamala, taxa pe 
valoarea adaugata, accize pentru anumite categorii de marfuri, eventuale 
taxe de raspuns la tratamente comerciale nefavorabile din partea tarii 
exportatoare. Pentru aplicarea corecta a tarifului vamal trebuie constatata 
originea mărfurilor. Foarte important pentru aplicarea corectă a tarifului 
vamal este declararea corectă a valorii în vamă. 

Valoarea în vamă se determină, pentru țările membre ale 
Organizaţiei Mondiale a Comerţului, în conformitate cu Articolul VII al 
Acordului General pentru Tarife şi Comerţ (GATT). Acordul are ca scop 
stabilirea unei valori corecte astfel încât să nu fie afectate principiile de 
libertate a tranzacţiilor şi veniturile bugetare ale statului importator. 

Valoarea în vamă se poate determina după mai multe reguli. 

Valoarea în vamă a mărfurilor importate va fi valoarea de 
tranzacţie, adică prețul efectiv plătit sau de plătit când acestea sunt 
vândute pentru export cu destinaţia ţării de import. Valoarea în vamă, 
dacă nu poate fi aplicată în baza valorii de tranzacţie se poate calcula în 
baza altor reguli. 

Astfel, valoarea în vamă va fi valoarea de tranzacţie a mărfurilor 
identice vândute pentru export cu destinaţia aceleiaşi tari de import şi 
exportate în acelaşi moment sau aproape în acelaşi moment cu mărfurile 
de evaluat sau valoarea în vamă va fi valoarea de tranzacţie a marfurilor 
similare vândute pentru export, cu destinaţia aceleiaşi tari de import si 
exportate în acelaşi moment sau aproape în acelaşi moment cu mărfurile 
de evaluat. 

Dacă nu poate fi determinată, după regulile enunțate, valoarea în 
vamă va fi valoarea prețului unitar al marfurilor identice sau similare 
importate şi vândute in tara de import în aceeaşi stare în care au fost 


importate. 

Valoarea in vama daca nu poate fi calculata conform regulilor 
anterioare, cu condiţiile aferente acestora, se va baza pe o valoare 
calculată care va fi egală cu totalul costului sau valorii materiilor prime şi 
cheltuielilor de fabricaţie pentru producerea mărfurilor importate. 

Valoarea în vamă dacă nu poate fi determinată pe baza celor 
enunțate va fi determinată, conform articolului 7 din Articolul VII GATT, 
adică prin mijloace rezonabile compatibile cu principiile şi prevederile 
generale ale dispoziţiilor din prezentul Articol şi pe baza datelor disponibile 


în tara de import.® 


Tranzitul vamal al mărfurilor constă în transportul mărfurilor 
străine între două vămi, de la frontieră la interior, de la interior la frontieră 
sau între două vămi de frontieră pentru cele transportate în trafic 


internaţional. Tranzitul mărfurilor se încheie prin export sau import. 


Antrepozitul mărfurilor constă în depozitarea mărfurilor în spaţii 
speciale aprobate de autoritatea vamală sub acoperirea dispoziţiilor legale 


care reglementează acest regim vamal. 


Perfecționarea activă a mărfurilor sau lohn-ul activ constă în 
prelucrarea sau transformarea marfurilor străine care se reexporta sub 
formă de produse compensatoare şi a mărfurilor importate destinate 
reexportului. Perfecţionarea activa poate fi cu suspendarea drepturilor 
vamale sau cu restituirea drepturilor vamale. În cazul perfecţionării active 
cu suspendarea drepturilor vamale, marfa supusă transformării rămâne în 


proprietatea exportatorului. 


ὃ Articolul VII al GATT privind stabilirea valorii in vama 

Admiterea temporara a marfurilor permite utilizarea pe teritoriul 
unui stat a bunurilor aduse cu un anumit scop si utilizate, intr-o perioada 
de timp determinata, cu respectarea destinatiei si reglementarilor vamale, 
cu conditia ca sa fie incheiate printr-un regim vamal definitiv, de regula 


reexportul. 


Perfectionarea pasiva a marfurilor permite exportul temporar de 
bunuri nationale, in vederea transformarii sau prelucrarii. Acest regim 


reprezinta opusul regimului de perfectionare activa. 


Politica vamală prin principalul sau instrument, tariful vamal, cu ajutorul 
normelor şi reglementărilor prezentate, privind regimurile vamale şi 
valoarea în vamă, în strictă concordanță cu principiile comerțului 


internaţional, reprezintă principala şi prima politică folosită de către state 


în protecţia comerțului şi monitorizarea fluxurilor comerciale, de 


asemenea conturează cadrul care uneşte statele în cadrul zonelor de 


liber schimb, uniunilor vamale şi uniunilor economice şi monetare. 


Ş 1.2. Proceduri şi tehnici de aplicare a politicii vamale 


comune? 


a.) Teritoriul de aplicare a politicii vamale comune 


La baza creării Uniunii Europene a stat politica vamală comună. 


Pentru aplicarea politicii vamale comune s-au considerat necesare 


* Prelucrarea informaţiilor din Codul vamal comunitar 

elaborarea normelor si procedurilor care sa se aplice uniform si unitar in 
toate vamile din spatiul comunitar. Dispoziţiile legislaţiei vamale sunt 


cuprinse tn Codul vamal comunitar. 


Codul vamal comunitar contine normele si procedurile generale care 
asigură aplicarea măsurilor tarifare şi altor măsuri de politica 
comercială comună în legătură cu schimburile comerciale cu mărfuri 


între Uniunea Europeană, văzută ca entitate distinctă şi ţările terţe. 


Țările terte sunt ţările din afara teritoriului vamal al Uniunii Europene. 


Prin reglementările vamale se protejează interesele financiare ale 


Uniunii Europene. 


Pentru armonizarea şi flexibilizarea aplicării procedurilor vamale s-a 
considerat necesară prelucrarea informaţiilor vamale în procedură 
informatică simplificată, astfel încât, în prezent, declaraţia vamală pe 
suport informatic reprezintă regula iar declaraţia vamală pe hârtie 
reprezintă excepţia. 

Mărfurile comunitare aflate în teritoriul vamal al Comunităţii 
beneficiază şi ele de un regim de reglementare în special cu privire la TVA 
şi sunt supuse şi ele unor formalitati vamale simplificate, după caz. 

Pentru facilitarea comerțului şi lupta împotriva fraudei sunt necesare 
proceduri vamale simple şi informatizate. Se impune aplicarea unui control 
vamal modern şi a unei supravegheri vamale utilizând cele mai 
performante metode de analiză. 

Legislaţia vamală trebuie să reflecte noua realitate economică şi să 
vegheze la facilitarea schimburilor comerciale legale. Vama are un rol 


important şi în protecţia frontierelor externe ale Uniunii Europene. 

Utilizarea tehnologiei informatiei si eliminarea documentelor vamale 
pe suport de hârtie ajută la facilitarea schimburilor comerciale si la 
eficienta controalelor vamale. 

Autoritatile vamale sunt responsabile de supravegherea comertului 
international al Comunităţii, contribuind astfel la un comerţ echitabil şi 
deschis. Misiunea autorităţii vamale vizează, în special, următoarele 
aspecte: 

e Protejarea intereselor financiare ale Comunităţii şi ale statelor 
membre, 

e Protejarea Comunităţii de comerțul inechitabil şi ilegal şi 
încurajarea activităţilor comerciale legale, 

ο Garantarea securității Comunităţii, protecţia mediului, în 
cooperare cu autoritățile competente, 

e Mentinerea unui echilibru adecvat între controalele vamale si 
facilitarea comerțului legitim. 

Teritoriul vamal al Uniunii Europene cuprinde teritoriile următoare, 
inclusiv apele lor teritoriale şi interioare, respectiv spaţiul lor aerian: 

e Teritoriul Regatului Belgiei, 

ο Teritoriul Republicii Bulgaria, 

ο Teritoriul Republicii Cehe, 

ο Teritoriul Regatului Danemarcei, cu excepția, insulelor Feroe şi 
a Groenlandei, 

e Teritoriul Republicii Federale Germania, cu excepţia insulelor 
Helgoland şi a teritoriului Busingen, 

ο Teritoriul Republicii Estonia, 

ο Teritoriul Irlandei, 


ο Teritoriul Republicii Elene, 

Teritoriul Regatului Spaniei, cu excepţia teritoriilor Ceuta şi 
Melilla, 

Teritoriul Republicii Franceze, exceptând Noua Caledonie, 
Maiotte, Saint — Pierre si Miquelon, Wallis şi Futuna, Polinezia 
Franceză şi teritoriile australe şi antarctice franceze, 

Teritoriul Republicii Italiene, cu excepţia municipalitatilor Livigno 
şi Campione d Italia şi a apelor nationale ale Lacului Lugano 
cuprinse între țărm şi frontierele politice ale zonei situate între 
Ponte Tresa şi Porto Ceresia, 

Teritoriul Republicii Cipru, 

Teritoriul Republicii Letonia, 

Teritoriul Republicii Lituania, 

Teritoriul Marelui Ducat al Luxemburgului, 

Teritoriul Republicii Ungare, 

Teritoriul Maltei, 

Teritoriul Regatului Ţărilor de Jos în Europa, 

Teritoriul Republicii Austria, 

Teritoriul Republicii Polone, 

Teritoriul Portugaliei, 

Teritoriul României, 

Teritoriul Republicii Slovenia, 

Teritoriul Republicii Slovace, 

Teritoriul Republicii Finlanda, 

Teritoriul Regatului Suediei, 

Teritoriul Regatului Unit al Marii Britanii şi Irlandei de Nord, 


precum şi Insulele Canalului şi Insulele Man. 

e De precizat ca si teritoriul statului Monaco face parte din 


teritoriul vamal al Uniunii Europene. 


b.) Notiuni de baza in aplicare legislatiei vamale 


Pentru aplicarea politicii vamale comune, in Codul vamal comunitar 
sunt stipulate şi detaliate definițiile de bază şi termenii uzuali folosiţi în 
practica şi limbajul vamal. 

Astfel: 

> Autoritatea vamală — administraţiile vamale ale statelor membre 
responsabile pentru aplicarea legislaţiei vamale, 

> Legislaţie vamală -- ansamblul de dispoziţii legale format din codul 
vamal comunitar şi dispoziţiile de punere în aplicare a acestuia 
adoptate la nivel comunitar sau naţional, tariful vamal comun, 
dispoziţiile de instituire a unui sistem comunitar de exonerare de la 
plata taxelor vamale, acordurile internaţionale care conţin dispoziţii 
vamale, 

> Controale vamale — operaţiunile specifice efectuate de autorităţile 
vamale în scopul asigurării aplicării corecte a legislaţiei vamale sau 
legislaţiei conexe, 

> Risc — prin risc se înțelege probabilitatea producerii, la intrarea, 
ieşirea, tranzitul, transferul sau destinaţia finală a mărfii care circulă 
între teritoriul vamal al Comunităţii şi ţările sau teritoriile aflate în 
afara acestui teritoriu sau la staționarea mărfurilor care nu au statut 
comunitar sau a unui eveniment care ar avea unul din următoarele 
rezultate: 

e Împiedică aplicarea corectă a măsurilor comunitare sau 


naţionale, 

e Compromite interesele financiare ale Comunităţii sau statelor 
membre, 

ο Constituie o ameninţare pentru securitatea şi siguranța 
Comunității. 

e Prin gestionarea riscurilor se înțelege determinarea sistematică 
a riscurilor şi punerea în aplicare a tuturor măsurilor necesare 
pentru a limita expunerea la riscuri. Activităţile de gestionare a 
riscurilor sunt: colectarea de date şi informaţii, analiza şi 
evaluarea riscurilor, supravegherea vamală pe baza metodelor 
inteligente. 


Formalitati vamale — ansamblul operaţiunilor care trebuie îndeplinite 


de către persoanele implicate şi autoritățile vamale în vederea 
respectării legislaţiei vamale, 


Declaraţia sumară — documentul prin care o persoană informează 


autorităţile vamale, că sunt introdu-se sau scoase mărfuri din 
teritoriul Comunității, 


Declaraţie vamală — actul prin care o persoană indică sub forma şi 


în modalitatea prevăzute, dorința de a plasa mărfurile sub un 
anumit regim vamal, 

Regim vamal — punerea în liberă circulaţie, regimuri speciale şi 
export, 

Datoria vamală — obligația unei persoane de a plăti cuantumul 
taxelor de import şi export care se aplică mărfurilor, 

Mărfuri comunitare — mărfurile care aparțin uneia din următoarele 
categorii: 

Mărfuri produse în _ întregime pe teritoriul Comunităţii şi care nu 
contin mărfuri importate din tari sau teritorii aflate în afara teritoriului 


vamal al Comunităţii. Mărfurile produse în întregime pe teritoriul 

Comunităţii nu au statutul vamal de mărfuri comunitare daca sunt 
obținute din mărfuri plasate din regim de tranzit extern, 
antrepozitare vamală, admitere temporară sau perfecţionare activă. 
Marfurile care intră pe teritoriul vamal al Comunităţii provenind din 
tari sau teritorii care nu fac parte din acest teritoriu dar au fost puse 
în libera circulație după vămuire devin mărfuri comunitare după 
stingerea obligaţiilor de plată. 


Marfurile obtinute din mărfuri _necomunitare care au fost puse în 


liberă circulaţie sau mărfurile produse din mărfuri necomunitare 
puse în liberă circulaţie şi mărfuri comunitare beneficiază de statutul 
de mărfuri comunitare. 

Liber de vamă -- actul prin care autoritățile vamale pun mărfurile la 
dispoziția persoanei, în scopul prevăzut de regimul vamal sub care 
acestea au fost plasate,| 

Supravegherea vamală -- acţiunile întreprinse de către autoritatea 
vamală pentru asigurarea respectării reglementărilor vamale, 
Conversia monetară — conversia monetară este necesară pentru 
stabilirea valorii în vamă atunci când valoarea mărfurilor este 


exprimată într-o altă monedă decât cea a statului membru. 


c.) Criteriile de determinare a taxelor vamale 


Taxele vamale la import se bazează pe tariful vamal comun. 


Tariful vamal comun cuprinde: 

e Nomenclatura combinată a mărfurilor, 
e Orice altă nomenclatură care se bazează pe nomenclatura 


combinată, 


ο Taxele vamale convenționale sau autonome normale aplicabile 

mărfurilor din Nomenclatura Combinata, 

ο Măsurile tarifare preferentiale cuprinse în acordurile pe care 

Comunitatea le-a încheiat cu tari din afara teritoriului vamal, 

e Măsurile autonome care prevăd reducerea sau exonerarea de 

taxe vamale aferente anumitor mărfuri, 

ο Regimurile tarifare preferentiale definite pentru anumite mărfuri 

datorită naturii sau destinaţiei lor finale, 

e Măsuri tarifare prevăzute de legislația agricolă sau comercială 

comună. 

Pentru aplicarea tarifului vamal comun, clasificarea tarifară a 
mărfurilor reprezintă identificarea unei subpozitii sau altei subdiviziuni din 
Nomenclatura Combinată. 

Mărfurile obținute în întregime într-o tara sunt considerate ca fiind 
originare din acea tara, bineînţeles ţinând cont de excepţiile enunțate la 
punctul anterior. Atunci când originea mărfurilor este prezentată pe 
declaraţia vamală, autoritățile vamale pot solicita importatorului să prezinte 
elemente justificative care să întărească veridicitatea originii declarate. 

Pentru mărfurile care beneficiază de preferințe vamale stipulate prin 
acorduri, originea declarată are în vedere şi clauzele referitoare la aceasta 
din respectivele acorduri. 

Baza de calcul pentru valoarea în vamă este valoarea de tranzacţie 
adică prețul efectiv plătit sau de plătit pentru mărfuri atunci când sunt 
vândute pentru export în spaţiul comunitar. 

Prețul efectiv plătit sau de plătit este plata totală efectuată sau de 
efectuat de către cumpărător vânzătorului sau de către cumpărător unui 


tert în beneficiul vanzatorului pentru mărfurile importate şi cuprinde toate 

platile efectuate sau de efectuat, drept conditie a vanzarii marfurilor 
importate. 

Valoarea de tranzactie se aplica in peste 90% din operatiunile de 
import dar se au in vedere respectarea urmatoarelor conditii: 

ο Nu există restricţii privind cedarea sau utilizarea mărfurilor către 

cumpărător, 

ο Nicio parte a profitului din nicio vânzare ulterioară nu revine direct 

sau indirect vânzătorului. 

Datoria vamală la import ia naştere în urma plasării mărfurilor 
necomunitare supuse taxelor vamale la import sub unul dintre următoarele 
regimuri vamale: 

e Punerea în liberă circulaţie a mărfurilor, 

ο Admiterea temporară cu exonerarea parțială a taxelor de import. 
Datoria vamală ia naştere în momentul acceptării declaraţiei vamale. 
Mărfurile care intră pe teritoriul Comunităţii sunt acoperite de o 

declarație sumară. Declaraţia sumară de intrare se depune prin procedee 
informatice. Anumite documente comerciale, portuare sau de transport pot 
tine locul unei declaraţii sumare. 

Mărfurile care sunt introduse pe teritoriul vamal al UE sunt supuse 
supravegherii vamale, pot face obiectul controalelor vamale sau 
restricțiilor sau interdictiilor, după caz. 

Mărfurile introduse pe teritoriul vamal al Comunităţii sunt prezentate 
la biroul vamal imediat după sosirea lor. 

În vederea vamuirii se întocmeşte o declaraţie vamală în detaliu care 
cuprinde toate datele justificative ale mărfurilor şi la care se anexează 
documentele comerciale şi de transport. 

Marfurile pot fi plasate într-unul din regimurile vamale speciale: 


ο Tranzitul: tranzitul intern şi tranzitul extern, 

e Antrepozitarea: depozitarea temporara, antrepozitarea vamala 
si zonele libere, 
e Destinatia vamala: admiterea temporara si destinatia finala, 


e Perfectionarea: perfectionarea activa si perfectionarea pasiva. 


§ 1.3 Alcatuirea unui dosar de vamuire 


Dosarul de vamuire conţine declaraţia vamală precum şi alte 
documente solicitate de autorităţile din tara unde are loc vămuirea. Aceste 


documente sunt valabile atât pentru export cât şi pentru import. 


a) Declaraţia vamală 

Declaraţia vamală este acceptată de autoritatea vamală numai dacă 
sunt îndeplinite condiţiile de formă şi este înregistrată în registrul de 
evidenţă. Declaraţia vamală în detaliu se depune la biroul vamal la care au 
fost prezentate mărfurile şi indiferent de regimul vamal solicitat se 
realizează cu ajutorul unui formular standardizat numit Document 
Administrativ Unic (DAU). 

DAU conţine: 54 de rubrici numerotate, 4 rubrici cu indici alfabetici şi 
menţiuni special. El trebuie prezentat unui birou vamal însoţit de toate 
documentele exigibile. În cazul în care nu pot fi prezentate toate 
documentele, înregistrarea declaraţiei se face prin subscrierea unui 


document garantat D48. 


b) Documente anexate 
Documentele anexate la declaraţia vamală sunt de două feluri: 


documente de bază solicitate, în general, de către autorităţile vamale din 

toate tarile lumii si cele solicitate numai de anumite tari. Printre acestea 
amintim: 

Factura externa. 

Factura externa este întocmită de exportator şi arată condiţiile în care 
are loc vânzarea de bunuri şi servicii. Acest document reprezintă un 
înscris care atestă vânzarea mărfii, mijloceşte transferul de proprietate de 
la vânzător la cumpărător şi justifică încasarea contravalorii mărfii. Factura 
externă serveşte la efectuarea formalităţilor vamale. 

În practica de comerţ exterior se mai utilizează factura pro forma, 
factura consulară şi factura vamală, acestea având funcţii specifice. 

Lista de colisaj 

Lista de colisaj sintetizează aspectele principale privind conţinutul 
partiziilor de marfă, ca şi modul de ambalare şi marcare în vederea 
transportului. Ea este utilă atât pentru transportator, cât şi pentru celelalte 
parti implicate în derularea contractului comercial international. 

Documentele de transport 

Documentele de transport sunt cele care fac dovada livrării mărfii, 
data de executare a contractului fiind aceea cu data documentului de 
transport. 

Există mai multe tipuri de documente de transport în funcţie de 
modalitatea de realizare a acestuia, după cum urmează: Conosament 
(transport maritim, fluvial, oceanic), scrisoarea de trasură de tip CMR 
(transport rutier), scrisoare de trăsură de tip CIM (transport feroviar) şi 
Airway Bill (transport aerian). 

Dovada cantităţii livrate se face, în general, prin documentul de 
transport. Există mai multe modalităţi de determinare a cantităţii livrate: la 
plecare, la sosire sau determinarea dublă a cantităţii: la plecare şi la 


sosire. Ultima modalitate este în practica internaţională agreată din ce în 

ce mai mult de importatori in cazul marfurilor care isi pot modifica masa in 
timpul transportului. 

În situaţia bunurilor fungibile’® se admit de regula tolerante in plus 
sau in minus in raport cu cantitatea contractata. 

Certificatul de origine 

Acesta reprezinta un document eliberat de producatorul marfii si sta 
la baza stabilirii taxelor vamale. Documentele care atestă originea 
mărfurilor sunt următoarele: 

- Certificatul de origine model A — în cazul Sistemului Generalizat de 
Preferinte; 

- Certificatul EUR 1 — în cazul acordurilor comerciale încheiate cu 
AELS; 

- Certificatul EUR 1 şi EUR 2 — pentru toate regimurile preferentiale; 

- Certificatul ATR — pentru produsele provenind din Turcia. 

Certificatul de sănătate şi certificatul fito-sanitar 

Certificatul de sănătate este utilizat la exportul de produse agro- 
alimentare şi certifică faptul că acestea corespund cerinţelor legale din 
țara exportatorului. 

Certificatul fito-sanitar este folosit pentru produse agricole vegetale şi 
este eliberat de către o autoritate din tara exportatorului la solicitarea 
importatorului, pentru a-i servi acestuia din urmă ca document doveditor la 
vamuire. 

Declaraţia vamală împreună cu documentele menţionate sunt 
prezentate la biroul vamal şi pe baza lor se realizează procesul de 


vamuire. 


1 Bunurile fungiile reprezintă acea categorie de bunuri care au aproximativ aceeaşi 
greutate, densitate, culoare şi masă şi pot fi înlocuite unele cu altele, cum este cazul 


cerealelor. 


29 


Capitolul 


2 


EVOLUȚIA POLITICII VAMALE A 
ROMÂNIEI ŞI A TARIFULUI 


VAMAL NAȚIONAL 


2.1. Translatia politicii vamale a României şi a tarifului vamal 


naţional la politica vamală comună 


2.2. Similaritati în politica vamală veche şi contemporană a 


României 


2.3. Armonizarea cadrului instituțional al administraţiei vamale 


române 


§ 2.1. Translatia politicii vamale a României şi a tarifului 


vamal national la politica vamală comună 


De la 1 ianuarie 2007, România aplică tariful vamal comun al 
Uniunii Europene şi prevederile din politica comercială comună. Până la 
aderare administraţia vamală română în special şi Guvernul României au 
făcut progrese remarcabile de aliniere în totalitate la acquis-ul comunitar 
în domeniu. Cu toate aspectele controversate, se poate spune că înainte 
de aderare, administraţia vamală română era poate, singura, armonizată 
din punct de vedere al politicii vamale la toate exigenţele europene. 

Liberalizarea comerțului exterior a început în anul 1990 odată cu 
abolirea monopolului de stat iar cadrul general s-a încheiat în anul 1992 
prin adoptarea unui nou tarif vamal. 

Tariful vamal, aplicat de la 1 ianuarie 1992, a fost elaborat în baza 
Convenţiei vamale din 1983 de la Bruxelles privind sistemul armonizat de 
descriere şi codificare a mărfurilor. Tarifului vamal i-au fost aduse 
modificări ulterioare, astfel în 1995 a fost revizuit şi adoptat un nou tarif 
vamal de import care cuprinde taxe vamale modificate în funcţie de 
acordurile preferentiale la care România a început sa fie parte, reduceri 
graduale la importurile din ţările Uniunii Europene, fostele tari CEFTA şi 
cele din AELS. 

Din punct de vedere comercial, România practica înainte de 
aderare, la fel ca şi acum, o politică vamală preferentiala cu caracter 
tarifar. Aceasta presupune o flexibilitate a tarifului vamal, în sensul că se 
acceptă reduceri, exceptări sau eliminări ale taxelor vamale la unele 


importuri din tari, zone de liber schimb sau uniuni vamale cu care sunt 

încheiate acorduri comerciale care presupun acordarea unui tratament 
favorabil în relaţiile comerciale. 

La elaborarea Tarifului vamal de import al României se avea în 
vedere ca taxele vamale să fie mai mici sau cel mult egale cu nivelul 
specificat în Anexele Acordului de la Marrakech, privind constituirea 
Organizaţiei Mondiale a Comerţului, a Acordului internaţional privind 
carnea de bovină şi a Acordului internaţional privind produsele lactate, 
încheiate la Marrakech în anul 1994. În România Acordurile au fost 
aprobate prin Legea nr.133/1994. În lege se stipulează ratificarea 
următoarelor înţelegeri internationale: Acordul de la Marrakech privind 
constituirea Organizaţiei Mondiale de Comert, încheiat la Marrakech la 15 
aprilie 1994; Acordul internațional privind carnea de bovină, încheiat la 
Marrakech la 15 aprilie 1994; Acordul internaţional privind produsele 
lactate, încheiat la Marrakech la 15 aprilie 1994. 

Conform actului normativ, taxele vamale din Tariful vamal de import 
al României trebuiau să fie mai mici sau cel mult egale cu nivelul specificat 
în Lista nr. LXIX - România, anexată la Protocolul de la Marrakech. 
Ministerul Economiei şi Comerţului de la acea vreme a publicat, periodic, 
modificările în regimul de import şi export ce au intervenit ca urmare a 
aplicării angajamentelor asumate de România în baza Acordului de la 
Marrakech privind constituirea Organizaţiei Mondiale a Comerţului." 

În elaborarea Tarifului vamal de import al României se avea în 
vedere şi aplicarea măsurilor de politică comercială internă, cu incidenţă în 
protecția economiei şi producţiei nationale fata de mărfurile din import. 

Conform Codului Vamal al României şi Regulamentului de aplicare 
a Codului Vamal al României modificat în anul 2006 şi valabil până la 


momentul adoptării Codului Vamal Comunitar, în special la import, 
11 Legea nr.133/1994, M.Of. nr. 360/bis/27.12.1994. 

aplicarea taxelor vamale din Tariful vamal era reglementată dupa reguli 
care stabilesc valoarea în vamă, aplicarea ad valorem a taxei vamale si 
exprimarea procentuală a acesteia precum şi definirea tratamentului 
favorabil. La importul mărfurilor, şi înainte de aderare şi în prezent, 
autoritatea vamală realizează procedura de vămuire şi de încasare a 
datoriei vamale aferentă drepturilor de import, aplicând şi măsurile de 
politică comercială. 

Taxele vamale de import se determinau până la aderare pe baza 
Tarifului vamal de import al României. Tariful vamal de import al României 
se elabora pe baza nomenclaturii combinate a mărfurilor. În tariful vamal 
al României ca, de altfel şi în tariful vamal comun, taxa vamală era 
exprimată în procente şi se aplica la valoarea în vamă a mărfurilor, 
exprimată în lei. Taxele vamale aplicabile, şi înainte de 2007 şi acum, sunt 
cele prevăzute la data înregistrării declaraţiei vamale de import. În situaţia 
în care, ulterior înregistrării, în timpul efectuării procedurii de vămuire, 
până la acordarea liberului de vamă, intervin taxe vamale preferentiale, 
titularul operațiunii comerciale sau reprezentantul acestuia va solicita 
autorităţii vamale aplicarea taxei vamale corespunzătoare regimului 
preferenţial. 

Unele categorii de mărfuri pot beneficia de un tratament tarifar 
favorabil, în funcţie de felul mărfii sau destinaţia lor specifică, potrivit 
reglementărilor vamale sau acordurilor şi convențiilor internaţionale la care 
România (înainte de aderare) sau Uniunea Europeană (în prezent) este 


parte. 


Prin tratament tarifar favorabil se înțelege o reducere sau exceptare de 


drepturi vamale, care poate fi aplicată şi în cadrul unui contingent tarifar. 

Prin lege se stabileau cazurile in care, din motive si imprejurari 
speciale, se acordau scutiri de drepturi vamale la importul de marfuri. 
Guvernul, în cazuri temeinic justificate, la propunerea Ministerului 
Finanțelor Publice şi a Ministerului Economiei şi Comerţului (actualele 
denumiri sunt Ministerul Finanţelor Publice şi Ministerul pentru Comerţ, 
IMM şi mediul de afaceri), putea aproba, cu caracter temporar, exceptări 
sau reduceri de taxe vamale, pentru unele categorii de mărfuri. 

Regulile generale gsi notele explicative de interpretare a 
nomenclaturii mărfurilor prevăzute în Tariful vamal de import al României 
erau cele din Convenţia internaţională a Sistemului armonizat de descriere 
şi codificare a mărfurilor, încheiată la Bruxelles la 14 iunie 1983, la care 
România era parte. 

În vederea aplicării corecte a tarifului vamal, autoritatea vamală 
constată originea mărfurilor importate, pe baza următoarelor criterii: 
mărfuri produse în întregime într-o ţară, mărfuri obţinute printr-o prelucrare 
sau transformare substanţială într-o tara. Aplicarea criteriilor se face pe 
baza regulilor de origine prevăzute de reglementările vamale sau de 
acordurile ori convențiile internaţionale la care România înainte de aderare 
era parte. 

În aplicarea regimului tarifar preferential, regulile şi formalitatile 
necesare pentru determinarea originii mărfurilor sunt cele stabilite în 
acordurile şi convențiile internaţionale la care România era parte. 

Procedura de determinare a valorii în vamă este cea prevăzută în 
Acordul privind aplicarea articolului VII al Acordului general pentru tarife şi 
comerț (G.A.T.T.) încheiat la Geneva la 1 noiembrie 1979, la care 
România este parte. Transformarea în lei a valorii în vamă se face la 
cursul de schimb stabilit şi comunicat de Banca Naţională a României. 


Valoarea în vamă se determină şi se declară de către importator, care 

este obligat sa depuna la biroul vamal, o declaratie pentru valoarea in 
vama, insotita de facturi sau alte documente de plata a marfii si a 
cheltuielilor pe parcurs extern, aferente acesteia. |» 

Prin O.G. nr. 26/1993, modificată până la aderare aproape în 
totalitate, s-a legitimat intrarea în vigoare, după 1990, a tarifului vamal 
naţional care se aplica tuturor mărfurilor importate, de asemenea au fost 
stabilite normele privind nomenclatura vamală şi stabilirea originii 
bunurilor. 

În acelaşi an, prin H.G. nr. 120/29.03.1993 s-a menţionat: 
„începând cu data de 1 mai 1993, clasificarea mărfurilor în Tariful Vamal al 
României, (...), se detaliază de la 6 la 8 cifre, taxele vamale 
transpunându-se automat de la fiecare poziţie de 6 cifre la toate poziţiile 
de 8 cifre în care acestea se detaliază”. 

Analizând reglementările prezentate, referitoare îndeosebi la Tariful 
Vamal, se poate spune că, Codul Vamal al României a fost elaborat în 
concordanţă cu Codul vamal comunitar. 

Pentru aspectele de politică vamală prezentate în istoria recentă a 
politicii vamale a României regulile şi principiile sunt aceleaşi şi în politica 


vamală comună, aplicată de România în prezent. 


Codul Vamal al României era împărțit în capitole care tratau dispoziţiile 


generale de aplicat, reglementările vamale, sistemul instituțional al 


autorității vamale şi regimurile vamale. 


12 Legea nr. 86/2006 privind Codul Vamal al României 

Prevederile Codului Vamal si ale Regulamentului de aplicare a 
Codului Vamal, erau armonizate in cea mai mare parte cu legislatia 
vamală comunitară, punerea în practică a acestora făcându-se in 
mod unitar. Nu existau la momentul anului 2006 deosebiri de aplicare 
fată de legislația comunitară în ceea ce priveşte utilizarea 
nomenclaturii tarifare, informațiile tarifare obligatorii, regulile de 
origine, valoarea în vamă, procedurile şi regimurile vamale la import 
şi export, tranzitul, antrepozitul vamal, documentul administrativ 
unic, datoria vamală. România utiliza de asemenea şi nomenclatura 


combinată ca bază a Tarifului vamal de import. 


Modificările anuale ale nomenclaturii combinate erau introduse prin 
hotărâri ale Guvernului României. 

Regimul scutirilor de la plata taxelor vamale respecta obligaţiile 
asumate de România prin acordurile şi convențiile internaţionale. 
Principiile pe care se bazau regimul scutirilor de taxe vamale erau în 
conformitate cu practica Uniunii Europene, armonizarea completa fiind 
realizată în momentul aderării ţării noastre la Uniunea Europeană. 

Concomitent cu asigurarea procesului de preluare şi aplicare a 
acquis-ului comunitar, România urmărea, în complementaritate în 
perioada preaderare, îndeplinirea obligaţiilor ce îi reveneau ca parte 
contractantă la mai multe convenţii internationale multilaterale, 
recomandări ale Organizaţiei Mondiale a Vămilor, precum şi din acordurile 
bilaterale privind colaborarea şi asistenţa reciprocă în domeniul vamal. 

România era parte contractantă la convenții internaţionale vizând 
armonizarea regimurilor şi procedurilor vamale, denumirea şi codificarea 


mărfurilor, admiterea temporară. 

Pentru Capitolul 26 — Relatii Externe, in documentul complementar 
de pozitie, la momentul inchiderii, s-au mentionat aspecte referitoare la 
modul de implementare a politicii comerciale comune şi la acceptarea 
exigențelor de acquis la momentul aderării. Conform documentului 
complementar de poziţie şi realităţii postaderare, România a acceptat 
acquis-ul comunitar. 

Guvernul României şi-a stabilit, pentru toate Capitolele, ca obiectiv 
pentru aderarea la Uniunea Europeană data de 1 ianuarie 2007. În acest 
scop, România a intensificat procesul de pregătire astfel încât să pună în 
aplicare acquis-ul comunitar în domeniul relaţiilor externe fara a cere 


perioade de tranziţie. 


Politica României în domeniul încheierii acordurilor de comerț liber s-a 
făcut în concordanță cu politica Uniunii Europene. România avea 
încheiate acorduri de comerţ liber cu acele tari care au negociat acorduri 
similare cu Uniunea Europeană. Legislaţia României în domeniul politicii 


comerciale şi al relaţiilor externe era la momentul anului 2007, în mare 


măsură, în concordanță cu legislația comunitară. 


Implementarea acquis-ului nu a presupus înființarea unor noi 
instituţii şi structuri administrative deoarece în perioada preaderare 
România a fost atentă la atribuţiile şi rolul administratiilor de profil 
europene. România a asigurat infrastructura necesară, baza de date şi 
pregătire a personalului care au putut permite implementarea şi aplicarea 
efectivă a acquis-ul la momentul aderării. 

Referitor la calitatea de membru al Organizaţiei Mondiale a 
Comerţului, sunt făcute precizări în documentul complementar de poziţie. 


România este membră fondatoare a O.M.C. şi aplică, de la 1 ianuarie 

1995, prevederile Acordului de la Marrakech. Romania a fost membra 
GATT (Acordul General pentru Tarife si Comert) din anul 1971, participand 
la rundele de negocieri Tokyo şi Uruguay. În urma ratificării Acordului de la 
Marrakech, România a devenit parte la acordurile multilaterale. Aderarea 
României la Uniunea Europeană nu a adus schimbări importante în 
privinţa obligaţiilor asumate de România în cadrul Organizaţiei Mondiale a 
Comerțului. 

România beneficia de tratamentul preferenţial acordat de ţările 
dezvoltate donatoare în cadrul Sistemului generalizat de preferințe vamale 
(SGP). La momentul aderării, România a adoptat schemele de preferinţe 
generalizate aplicate de Uniunea Europeană. 

Ministerul Economiei şi Comerţului a cooperat cu serviciile de 
specialitate ale Comisiei Europene, astfel încât orice nouă reglementare în 
domeniul măsurilor de apărare comercială era armonizată cu legislaţia 
comunitară şi compatibilă cu prevederile Organizaţiei Mondiale a 
Comerţului. Conform angajamentelor, România a acţionat astfel încât la 
momentul aderării, politica comercială a fost transferată sub 
responsabilitatea deplină a Uniunii Europene. 

Cu privire la cooperarea economică cu ţările terțe, la momentul 
aderării la Uniunea Europeană, România a făcut compatibile cu obligaţiile 
de membru toate acordurile şi tratatele sale, în special cele privind 
comerțul, cooperarea economică şi tehnică şi investiţiile. 

La momentul aderării la Uniunea Europeană, România a solicitat să 
devină parte la Acordul privind Spaţiul Economic European (SEE), 
conform articolului 128 al SEE. 

Acquis-ul constă în principal dintr-un număr de instrumente care 
asigură funcţionarea uniunii vamale, precum şi protecţia şi controlul 


granițelor sale externe. Fără uniune vamală, politica comercială şi de 

dezvoltare a Uniunii Europene, piata agricola comuna gi coordonarea 
eficientă a politicilor economice şi monetare nu ar fi posibile. România a 
acceptat în întregime, aşa cum se prevede şi în documentul de poziţie 
transmis Uniunii Europene, acquis-ul comunitar privind capitolul 25 — 
Uniunea vamală, în vigoare la data de 31 decembrie 2000, ulterior, a fost 
agreat acquis-ul comunitar până la data de 30 iunie 2002. 

Finalizarea implementării TARIR (Tariful Vamal Integrat Român) şi 
asigurarea compatibilitatii depline cu TARIC (Tariful Vamal Integrat 
Comunitar) s-a realizat în anul 2005. 

Armonizarea completa a regimului scutirilor de taxe vamale s-a 
finalizat în anul 2002. Aplicarea integrală a acquis-ului comunitar în 
domeniul contingentelor cantitative şi al plafoanelor are ca termen, data 
aderării. Armonizarea deplină cu acquis-ul în ceea ce priveşte regimul 
vamal de antrepozit avea ca termen anul 2003, dar a fost realizată în anul 
2004, printr-o modificare a Codului Vamal. 

Alinierea deplină la procedura simplificată de declarare incompletă 
şi la procedura de declarare simplificată a avut termen trimestrul |] 2002, 
fiind realizată. Elaborarea şi punerea în practică a unei reglementări 
privind controlul utilizării finale a mărfurilor care beneficiază de un 
tratament tarifar favorabil în funcţie de destinaţia lor finală a avut ca 
termen anul 2001, fiind realizată. 

Adoptarea unei legi pentru aplicarea Convenţiei de la Istanbul 
(Convenţia privind admiterea temporară a mărfurilor) a avut termen anul 
2001, fiind realizată. În ceea ce priveşte regulile de origine preferentiala, 


finalizarea acordurilor de comerţ liber cu toate ţările participante la 

sistemul de cumul pan-european a avut ca termen anul 2004, fiind 
realizata. '° 

Negocierile la Capitolul 26 — Relatiile externe au fost deschise si 
inchise in cadrul Conferintei de Aderare Romania — U.E. din 14 iunie 
2000. Acquis-ul comunitar aferent Capitolului 26 — Relatiile externe, printre 
alte aspecte, acoperă relaţiile economice şi comerciale ale Comunităţii 
Europene cu ţările terțe în ceea ce priveşte regimul de import, regimul de 
export, măsurile de apărare comercială, Organizaţia Mondială a 
Comerţului şi cadrul comerțului multilateral, precum şi cooperarea 
economică şi asistența pentru dezvoltare. 

România era deja asociată politicii comerciale comune a 
Comunităţii Europene prin Acordul European de Asociere 

România a acceptat în întregime acquis-ul comunitar privind 
capitolul 26 — Relaţiile externe, în vigoare la data de 31 decembrie 2000. 


Ulterior, a fost agreat acquis-ul comunitar până la data de 30 iunie 2002. 


Din scurta istorie de preaderare prezentată, se observă că politica 
vamală a României a fost pregătită pentru trecerea la politica vamală 
comună, legislația vamală fiind printre primele armonizate, după anii 
1990, măsurile asumate de România prin capitolele de negociere sunt 
realizate,  respectându-se termenele stabilite in documentele 
complementare de poziţie sau planurile de măsuri prioritare. De foarte 


mare importanță în armonizarea legislativă a politicii vamale o au şi 


respectarea reglementărilor şi principiilor organismelor internaționale din 


domeniul comerțului internaţional. 


13 documentare la Autoritatea Naţională a Vămilor, în baza raportului Prezentare 


capitole de acquis închise provizoriu al MIE, site-ul official www.mie.ro, 2004 

§ 2.2. Similaritati in politica vamală veche şi contemporană 
a României 


Informaţiile referitoare la vămi şi activitatea vamală în spațiul 
românesc datează încă din antichitate. De altfel, în lumea veche instituția 
vamală şi funcționarii vamali erau consacrate şi controversate din punct de 
vedere al activităţii şi rolului vamesului. 

Protectorii spirituali ai Vămii, sunt Sfântul Apostol şi Evanghelist 
Matei şi Sfântul Zaheu Vameşul, menţionaţi în Noul Testament. 

În Imperiul Roman, Vama se numea portorium. Cuvântul portorium 
înseamnă de fapt taxă de trecere. Taxele vamale plătite în interior se 
numeau telonium sau telonem. Vămile în Imperiul Roman erau separate în 
portorium terestris şi portorium maritimum. Taxa vamală reprezenta un 
impozit indirect — vectigalias. Deşi taxele vamale aveau un scop fiscal, la 
frontierele Imperiului se aplicau taxe vamale mai mari pentru a îngrădi 
intrarea sau ieşirea anumitor bunuri. În acest sens, taxele vamale aveau 
rol de protecţie comercială. 

Taxele vamale se percepeau şi se aplicau în funcţie de locul şi 
statutul vămii. Astfel în vămile de la frontiera Imperiului — stationes, taxele 
erau mai mari decât cele din interior. În vămile de la frontierele vamale ale 
regiunilor vamale, taxele erau mai mici, iar după plata acestora nu se mai 
percepeau alte drepturi vamale în interior. În vămile de la hotarele 
provinciilor, drumurilor sau oraşelor se verifica dacă au fost plătite taxele 


vamale şi dacă mărfurile au intrat sau au ieşit legal. 1 


14 Gudea N., Vama Romană Porolissum, monografie, Cluj Napoca, 1996, pag: 87-88 

În Imperiul Roman vămile erau organizate în circumscripţii sau 
regiuni vamale. Dacia era cuprinsă în Regiunea vamală a llliryei (publicum 
portorii Illyrici). Fiecare regiune vamală avea un tarif vamal propriu. 

În Dacia, încasarea taxelor vamale se făcea în stationes portorii, 
unde funcționau tabularium (birouri special amenajate), conduse de servi 
villici, care proveneau din rândul sclavilor imperiali având în subordine 
funcţionari proveniţi din aceeaşi categorie (familia vectigalias). Funcţionarii 
vamali inferiori aveau o situaţie materială bună, chiar dacă proveneau din 
rândul sclavilor. Aceştia erau: arcarii — casierii, contrascriptores — cei care 
efectuau „control vamal documentar”, tabularii — contabilii, dispensatores — 
cei care efectuau calculele. 1° 

În Dacia funcționau vămi importante la Dierna, Drobeta, Micia, 
Sucidava, Ulpia Traiana Sarmisegetuza, Apulum, Porolissum (în zona 
Sălaj, una dintre cele mai mari vămi de frontieră ale Imperiului, ruinele 
construcției vămii se păstrează şi astăzi, astfel încât s-a putut reconstitui 
spaţiul cu amenajările interioare specifice activității de vamuire şi 
supraveghere vamală). 

În perioada medievală organizarea vămilor şi aplicarea taxelor 
vamale erau subordonate direct domnitorilor. Taxele vamale aplicate la 
frontieră se numeau „drepturi de vamă”. Domnitorul era cel în măsură sa 
acorde tratamente vamale preferenţiale. În Moldova, pe timpul lui 
Alexandru cel Bun, s-au reglementat pentru prima dată procedurile de 
aplicare a taxelor vamale. 

Astfel, „vămile mari şi mic? erau impunerile vamale la ieşirea si 
intrarea mărfurilor din tara sau în tara. Acestea se plăteau pe unitate de 


măsură sau pe tipul mijlocului de transport (car, căruţă). „Vămile de oraş” 


15 Academia Română, Istoria Românilor, Vol. ΙΙ, Edit. Enciclopedică, 2001, pag: 203- 
204. 

se percepeau pentru bugetul oraşului sau a conducătorului cetăţii. „Vama 
de hotar’ impune principiul aplicării taxelor vamale în funcţie de originea 
mărfurilor, sau teritoriul de unde veneau. 

În vremea lui Mircea cel Bătrân se aplica şi taxa vamală ad-valorem 
de 3% la trecerea spre Marea Neagră şi pentru marfă nouă. 

În timpul domniei lui Ştefan cel Mare şi Sfânt, la fiecare punct de 
frontieră îşi desfăşurau activitatea vamesii, oameni de încredere ai 
domnitorului, conduşi de un „mare vameş'. „Marele vameş' avea ca 
atribuţii conducerea vămii şi coordonarea modului de aplicare al măsurilor 
de politică comercială. 

În Transilvania organizarea vămilor şi aplicarea taxelor vamale erau 
subordonate direct puterii suverane. Taxele erau cunoscute sub 
denumirea de iucessima şi tricessima şi se percepeau la import, export şi 
tranzit. Valoarea în vamă era o valoare stabilită cutumiar sau ad-hoc prin 
înțelegerea dintre vameşi şi comercianţi. Taxele vamale se plăteau în bani 
sau in natură, o cotă parte din cantitatea de mărfuri. În perioada 
medievală, veniturile vămii erau ale domnitorului. 1 

În secolul al XVII-lea, în Ţările Române, taxele vamale la mărfuri se 
încasau la vămile de hotar ale provinciilor sau la intrarea în oraşe. În Tara 
Românească, pentru comerțul cu Transilvania, funcționau vămi la Câineni, 
Rucăr, Vâlcan, pe cursurile superioare ale râurilor Teleajen, Prahova, 
Buzău. Pentru comerțul cu sudul Dunării funcționau vămi la Severin, 
Calafat, Giurgiu, Brăila. 

În Moldova, la trecerea în Transilvania, funcționau vămile Moldoviţa 
şi Câmpulung, iar pentru comerțul cu Polonia funcționau vămile Hotin si 


Cernăuţi. Vămile Moldovei la Marea Neagră funcționau la Chilia şi Cetatea 


16 Cerchez Octavia, Politica vamală, componentă a politicii comerciale externe a 
României, Editura Expert, 2003, pag: 61-64 

Alba. Vămile de interior erau numeroase şi functionau în funcţie de pieţele 
de desfacere. 7’ 

După instaurarea Regulamentelor organice, în secolul al XVIII - lea, 
veniturile vamale erau date la bugetul statului. În această perioadă, se 
impune şi necesitatea specializării profesionale a vamesilor care să-şi 
desfăşoare activitatea într-o structură a statului distinctă, specializată. 

Începutul epocii moderne în istoria vamală a României este anul 
1859. Domnitorul Alexandru loan Cuza a promulgat „Proiectul pentru 
administraţia Vămilor Principatelor Unite, Moldova şi Valachia’. Actul 
normativ cuprindea reglementări privind organizarea serviciului vamal, 
dispoziţii comune referitoare la importul şi exportul mărfurilor. După 
realizarea uniunii administrative, sistemul vamal a fost subordonat 
Ministerului Finanţelor, având structura de direcţie generală. 

La 1 iulie 1875, regele Carol | promulgă prima Lege a vămilor 
elaborată de miniştrii de finanţe conservatori Petre Mavrogheni şi George 
G. Cantacuziono. În anul 1905, a intrat în vigoare Legea generală a 
vămilor, sub coordonarea ministrului liberal Emil Costinescu. Vama avea 
în subordine 38 de birouri vamale. 

După Unirea de la 1918, în România Mare erau 80 de vămi 
subordonate Direcţiei vămilor din Ministerul Finanţelor. 

În comerțul exterior al României, perioada 1924-1929 s-a 
caracterizat printr-o creştere a exporturilor, determinată de necesităţile de 
valută, de asemenea se observă o creştere a importurilor determinată de 
necesitatea dezvoltării industriei şi transporturilor. Astfel, pentru refacerea 
economiei, prin politica vamală s-a menţinut controlul asupra importurilor 


şi exporturilor. De exemplu, tariful vamal din anul 1921 era de natură 


17 Academia Română, Istoria Românilor, Vol. V, Edit. Enciclopedică, 2003, pag: 464. 

protectionista pentru industrie. In anul 1923 s-a acordat libertate deplina 
pentru exportul cerealelor, singura restrictie fiind plata taxelor vamale. 

In anul 1927, s-a adoptat un nou tarif vamal, cunoscut sub numele 
de „tariful Manoilescu”, minimal pentru ţările care aplicau taxe 
preferentiale produselor româneşti, pentru celelalte tari taxele vamale 
ajungeau până la 50% din valoarea în vamă. 18 

În anul 1933, Virgil Madgearu, ministrul finanţelor din partea Partidului 
Naţional Țărănesc propune Parlamentului o nouă lege care se va aplica din 
acelaşi an. Prin acest act normativ se înființează direcţiile regionale vamale. 

Primul tarif vamal modern al României a fost introdus în anul 1875, 
fiind modificat şi completat ulterior în 1878 şi 1886. Ultimul tarif vamal 
adoptat înaintea primului război mondial este elaborat în anul 1904. 
Tarifele vamale din această perioadă au un caracter protectionist. 

În anul 1929 din iniţiativa economistului Virgil Madgearu, ministru 
de finanţe în Guvernul condus de Alexandru Vaida-Voievod se elaborează 
un nou tarif vamal. Tariful vamal, cunoscut ca Tariful Madgearu, cuprindea 
două categorii de taxe: minimale, ireductibile - stabilite pentru mărfuri care 
se produceau în tara şi generale, reductibile care se negociau cu ţările 
partenere pentru acordarea reciprocă a concesiilor tarifare. 1° 

În elaborarea „tarifului Madgearu” s-a avut în vedere protejarea 
producției agricole, protejarea industriilor care valorifică produsele 
agricole, apărarea intereselor consumatorilor, coordonarea intereselor 


industriei cu ale agriculturii.2 


18 Lolescu Elena, Istoria economiei naţionale, Editura Sitech, Craiova, 2003, pag:223-224 

19 Cerchez Octavia, Politica vamală, componentă a politicii comerciale externe a 
României, Editura Expert, 2003, pag: 61-69. 

ae Virgil Madgearu, Evolutia economiei romanesti, dupa razboiul mondial, Edit. 
Stiintifica, 1995, pag:166 

Mircea Vulcanescu, marele filosof, economist si profesor de etica a 
fost subsecretar de stat si sef al Directiei Generale a Vamilor in perioada 
1935 — 1937. A murit în chinuri la închisoarea Aiud, ultimile sale cuvinte 
fiind ,, Să nu ne razbunati !”. 

În perioada 1945 - 1989 activitatea de comerţ exterior se desfăşura 
doar prin întreprinderile de stat specializate. 

În anul 1973 s-a înființat Direcţia Generală a Vămilor, cu 
personalitate juridică distinctă, iar în anul 1979 a intrat în vigoare ultimul 
Cod Vamal, valabil până după anul 1990. În anul 1973 s-a hotărât ca, în 
cadrul Ministerului Comerţului, Direcţia Generală a Vămilor să funcţioneze 
într-o nouă structură de organizare atribuindu-i-se, în acelaşi timp, şi 
calitatea de instituţie cu personalitate juridică. De la data de 1 ianuarie 
1983, Direcţia Generală a Vămilor a trecut în subordinea Ministerului 
Finanţelor. 

Codul Vamal al Republicii Socialiste România a fost abrogat în anul 
1997. În acest act normativ se menţiona că politica vamală se elaborează 
în concordanţă cu politica externă, internă şi a partidului unic, ea 
întemeindu-se pe principiul constituţional potrivit căruia activitatea de 
comerț exterior este monopol al statului. Regulamentul de aplicare a 


Codului Vamal se aproba prin decret al Consiliului de Stat. 2 


Prin prezentarea istoriei politicii vamale române şi administraţiei vamale 


române, din cele mai vechi timpuri şi până astăzi, se observă, că în 


multe situații diferă doar complexitatea aplicării, modul de abordare şi 


perioada istorică, existând multe aspecte similare chiar cu politica 


vamală din timpul Imperiului Roman. 


2" Codul Vamal al RSR din 1979 

§ 2.3. Armonizarea cadrului institutional al administratiei 


vamale romane 


Dupa 1990, Administratia Vamala Romana a intrat intr-un proces 
de reformă legislativă şi instituțională, având ca obiectiv principal, 
pregătirea condiţiilor necesare aderării la Uniunea Europeană. Elaborarea, 
legiferarea şi aplicarea efectivă a tarifului vamal de import începând cu 1 
ianuarie 1991 a fost prima măsură cu caracter complex ce a determinat 
optimizarea funcţiei de fiscalitate a serviciilor vamale, derularea procesului 
de încasare a taxelor vamale în mod unitar, sistematic şi nediscriminatoriu. 

În perioada 1992-1993, cadrul legal a fost îmbunătăţit treptat, în 
vederea armonizării cu legislaţia comunitară prin adoptarea tarifului vamal 
de import bazat pe nomenclatura sistemului armonizat la nivel de 6 cifre 
(1992), utilizarea formularului tipizat al declaraţiei vamale în detaliu, similar 
documentului administrativ unic utilizat în Comunitatea Economică 
Europeană (1993), adoptarea tarifului vamal de import având la bază 
nomenclatura combinată a mărfurilor (1993). 

În perioada 1996 - 1998 a fost adoptat cadrul legislativ al activității 
vamale, în cea mai mare parte armonizat cu cel comunitar şi cel referitor la 
structura organizatorică a Administraţiei Vamale Române. Codul Vamal al 
României elaborat în anul 1997, a fost modificat în anii 2004 şi 2006. 
Regulamentul Vamal elaborat în anul 1997, a fost modificat în anii 2001, 
2003 şi 2004, 2006. 

În aplicarea politicii vamale, Autoritatea Naţională a Vămilor 
exercită, în principal, atribuţii de aplicare în domeniul vamal a măsurilor 


specifice rezultate din legislația comunitară, naţională şi internaţională. 

Structurile centrale si regionale ale Autoritatii Nationale a Vamilor 
urmăresc şi supraveghează respectarea legislaţiei vamale pe întreg 
teritoriul țării şi exercită controlul specific potrivit reglementărilor în vigoare, 
iau măsuri de prevenire şi combatere, în conformitate cu reglementările 
legale în vigoare, a oricăror infracţiuni şi contravenţii în domeniul vamal 

Conform atribuţiilor stabilite de actele normative în vigoare, 
Autoritatea Naţională a Vămilor este organizată şi funcţionează ca organ 
de specialitate al administraţiei publice centrale, cu personalitate juridică, 
în subordinea Ministerului Finanţelor Publice şi în cadrul Agenţiei 
Naţionale de Administrare Fiscală. Autoritatea Naţională a Vămilor asigură 
aplicarea politicii vamale şi în domeniul accizelor şi exercită atribuţiile 
stabilite prin lege. Autoritatea Naţională a Vămilor asigură aplicarea 
legislaţiei în domeniul vamal şi pentru accize, in mod uniform, impartial, 
transparent şi nediscriminatoriu, tuturor persoanelor fizice şi juridice, 

Autoritatea Naţională a Vămilor are, în principal, următoarele 
atribuții: 

ο aplică în domeniul vamal şi pentru accize măsurile specifice 
rezultate din programele guvernamentale şi din reglementările 
vamale şi pentru accize şi alte dispoziţii aplicabile mărfurilor 
aflate sub supraveghere vamală şi fiscală pentru accize sau 
supuse controlului vamal şi fiscal pentru accize; 

ο organizează, îndrumă şi controlează activitatea directilor 
regionale pentru accize şi operaţiuni vamale, a direcțiilor 
judeţene pentru accize şi operaţiuni vamale, precum şi a 
birourilor vamale din subordine; 

e urmăreşte si supraveghează respectarea reglementărilor 
vamale pe întregul teritoriu al ţării şi exercită controlul specific 


potrivit legislaţiei în vigoare; 

ia măsuri pentru prevenirea, combaterea şi sancţionarea 
contravenţiilor în conformitate cu reglementările legale in 
vigoare; 

participă împreună cu alte organe de specialitate ale 
administraţiei publice centrale la elaborarea proiectelor de acte 
normative în domeniul vamal şi al accizelor; 

aplică prevederile Tarifului vamal şi ale altor acte normative 
referitoare la acesta; 

aplică prevederile legale prin care se transpun directivele 
Comisiei Europene privind originea  preferenţială şi 
nepreferentiala a mărfurilor şi elaborează metodologii pentru 
aplicarea regulilor de origine preferentiale cuprinse în 
protocoalele de reguli de origine la acordurile încheiate de 
Uniunea Europeană; 

asigură aplicarea prevederilor cu caracter vamal din acordurile, 
convențiile şi tratatele internaţionale la care România este 
parte; 

urmăreşte aplicarea corectă a regulilor de interpretare a 
Nomenclaturii sistemului armonizat şi de evaluare în vamă a 
mărfurilor, precum şi a prevederilor actelor normative referitoare 
la taxele vamale, taxa pe valoarea adăugată, accize şi alte 
drepturi vamale; 

elaborează norme metodologice pentru organele proprii de 
control şi le supune spre aprobare Agenţiei Nationale de 
Administrare Fiscală; 

elaborează şi adoptă norme tehnice de aplicare a prevederilor 
Regulamentului vamal; 


elaborează propuneri privind sistematizarea legislaţiei vamale; 

e actioneaza pentru indeplinirea programelor privind integrarea 


vamală europeană; 

coordonează, îndrumă şi controlează activitatea direcțiilor 
regionale pentru accize şi operaţiuni vamale, a direcțiilor 
judeţene pentru accize şi operaţiuni vamale şi a birourilor 
vamale pe linia prevenirii şi combaterii traficului ilicit de droguri, 
arme, explozivi, alte produse cu regim special, obiecte din 
patrimoniul cultural naţional; urmăreşte, în cooperare cu 
celelalte organe abilitate ale statului, cazurile de spălare a 
banilor prin operaţiuni vamale; 

verifică modul de declarare de către titularul operaţiunii vamale 
sau de către reprezentantul său a drepturilor de import şi a altor 
drepturi legal datorate reprezentând impozite şi taxe care, 
potrivit legii, sunt în atributia autorităţii vamale; încasează şi 
virează aceste drepturi; stabileşte, prin controlul ulterior al 
declaraţiilor, diferenţele şi asigură încasarea sau, după caz, 
rambursarea ori remiterea acestora; aplică formele si 
instrumentele de plată şi de garantare a drepturilor de import şi 
a altor impozite şi taxe aflate în competența sa; 

controlează mijloacele de transport încărcate cu mărfuri de 
import, export sau aflate în tranzit, precum şi bagajele însoţite 
sau neinsotite ale călătorilor care trec frontiera de stat a 
României şi verifică legalitatea şi regimul vamal ale acestora, 
potrivit reglementărilor vamale în vigoare; reţine, în vederea 
confiscării, mărfurile care fac obiectul unor abateri de la 
legislaţia vamală şi pentru care legea prevede o astfel de 


sancţiune; 


verifica, potrivit reglementarilor vamale in vigoare, pe timp de Zi 
si de noapte, cladiri, depozite, terenuri, sedii si alte obiective si 
poate preleva, în condiţiile legii, probe pe care le analizează în 
laboratoarele proprii sau agreate în vederea identificării şi 
expertizării mărfurilor supuse vămuirii; 

efectuează investigații, supravegheri şi verificări, potrivit 
reglementărilor legale în vigoare, în cazurile în care sunt 
semnalate situaţii de încălcare a legislaţiei vamale de către 
persoane fizice şi juridice; verifică registre, corespondenţa şi 
alte forme de evidenţă şi are dreptul de a cere oricărei 
persoane fizice sau juridice să prezinte, fără plată, 
documentaţia şi informaţiile privind operaţiunile vamale; 

exercită controlul ulterior conform reglementărilor vamale; 
asigură sistemul informatic integrat vamal, datele şi prelucrările 
acestora pentru statistica vamală şi de comerţ exterior; 
gestionează informaţiile cu privire la colectarea datoriei vamale; 
reprezintă, în faţa instanţelor, direct sau prin organele teritoriale 
ale Ministerului Economiei şi Finanţelor, interesele statului în 
cazurile de încălcare a normelor vamale; 

asigură, prin intermediul Biroului transmiterea şi/sau primirea pe 
cale electronică a informaţiilor privind acordarea asistenţei 
pentru recuperarea in România a unor creanţe stabilite într-un 
alt stat membru al Uniunii Europene, precum şi pentru 
recuperarea într-un alt stat membru al Uniunii Europene a 
creanţelor stabilite în România, potrivit competențelor legale; 
asigură aplicarea prevederilor legale privind recuperarea în 
România a unor creanţe stabilite într-un alt stat membru al 


Uniunii Europene, precum şi a celor privind recuperarea într-un 

alt stat membru al Uniunii Europene a creanţelor stabilite în 
România, pentru creantele pe care le administrează potrivit 
legii; 

întocmeşte studii, analize şi elaborează proiecte de acte 
normative privind organizarea activităţii proprii pe care le 
supune ministrului economiei οἱ finanțelor cu avizul 
preşedintelui Agenţiei Naţionale de Administrare Fiscală pentru 
a fi valorificate şi promovate; 

face propuneri de avizare a proiectelor de acte normative 
elaborate de alte ministere şi instituţii centrale, care cuprind 
măsuri referitoare la domeniul vamal; 

aplică legislaţia în ceea ce priveşte raporturile de serviciu şi 
raporturile de muncă ale personalului propriu; 

colaborează, pe bază de protocol, cu structurile abilitate ale 
Ministerului Internelor şi Reformei Administrative, precum şi cu 
alte organe ale statului sau asociaţii patronale, cu atribuţii în 
aplicarea legii ori interesate în realizarea politicii vamale; 
cooperează, pe bază de reciprocitate, cu autorităţile vamale ale 
altor state, precum şi cu organismele internaţionale de 
specialitate, în vederea prevenirii, cercetării şi combaterii 
fraudelor vamale; 

organizează şi execută controlul respectării prevederilor legale 
privind supravegherea mişcării produselor accizabile pe 
teritoriul naţional; 

propune măsuri cu privire la îmbunătăţirea activităţii de 
colectare şi încasare 8 veniturilor provenite din produse 
accizabile şi de întărire a capacităţii de control în închiderea 


circuitelor mişcării produselor accizabile; 


organizeaza si acorda asistenta de specialitate contribuabililor 
în domeniul mişcării produselor accizabile; 

adoptă măsurile necesare pentru asigurarea aplicării 
prevederilor Convenției privind utilizarea tehnologiei 
informatiilor de către serviciile vamale şi ale Convenției cu 
privire la asistența reciprocă şi cooperarea între administratiile 
vamale; 

administrează şi gestionează, in cooperare cu autoritățile 
vamale ale statelor membre ale Uniunii Europene, aspectele 
vamale ce decurg din aplicarea aranjamentului administrativ 
privind sistemul cotelor tarifare comunitare; 

îndeplineşte atribuțiile legate de realizarea controalelor 
Fondului European pentru Dezvoltare Rurală, delegate de 
Agentia de Plati si Interventie pentru Agricultură în calitate de 
organism responsabil în plan national de derularea si 
gestionarea fondurilor europene pentru agricultură; 

efectuează gestionarea riscurilor pe bază de surse şi de 
strategii naţionale şi internaţionale; 

raportează Comisiei Europene cazurile de fraudă si 
neregularități privind drepturile vamale mai mari de 10.000 
euro; 

încasează şi contabilizează resursele proprii tradiţionale (taxe 
vamale, contribuţii agricole, taxe antidumping) ale bugetului 
comunitar); 

întreprinde măsurile speciale privind supravegherea producţiei, 
importului şi circulaţiei produselor accizabile; 

îndeplineşte atribuţiile şi sarcinile prevăzute de lege în domeniul 


autorizării, atestării, avizării persoanelor juridice şi fizice care 

desfăşoară activităţi de producţie, îmbuteliere, ambalare, 
primire, deținere, depozitare şi/sau expediere, comercializare, 
utilizare finală a produselor accizabile; 

controlează, în condiţiile legii, mijloacele de transport încărcate 
sau suspectate a fi încărcate cu mărfuri purtătoare de accize 
armonizate aflate în mişcare  intracomunitară, verifică 
îndeplinirea condițiilor legale cu privire la mişcările 
intracomunitare de produse accizabile, verifică, în condiţiile 
legii, pe timp de zi şi de noapte, clădiri, depozite, terenuri, sedii 
şi alte obiective şi poate preleva, în condiţiile legii, probe pe 
care le analizează în laboratoarele proprii sau agreate în 
vederea identificării şi expertizării produselor accizabile; 
constată şi sancţionează faptele care constituie contravenţii 
potrivit reglementărilor fiscale referitoare la regimul produselor 
accizabile şi reţine, în vederea confiscării, mărfurile care fac 
obiectul contraventiei, pentru care legea prevede o astfel de 
sancţiune; 

efectuează investigații, supravegheri şi verificări, potrivit 
reglementărilor legale în vigoare, în cazurile în care sunt 
semnalate situaţii de încălcare a legislaţiei fiscale privind 
accizele de către persoane fizice şi juridice; 

organizează şi aplică măsuri de supraveghere fiscală şi 
efectuează controlul respectării prevederilor legale, naţionale şi 
comunitare, în cazul deplasării pe teritoriul national a 
produselor accizabile; îndeplineşte atribuţiile prevăzute de 
reglementările fiscale privind procedura de gestionare a 
documentelor administrative de însoţire, întocmite în cazul 


deplasării produselor accizabile în regim suspensiv; 


ο realizează, prin intermediul direcțiilor regionale pentru accize şi 
operațiuni vamale, executarea silită a drepturilor de import sau 
de export, a altor taxe şi impozite datorate statului, potrivit legii, 
în cadrul operaţiunilor vamale, a accesoriilor aferente acestora, 
a amenzilor şi a oricăror alte sume datorate bugetului general 
consolidat în temeiul unor titluri executorii, precum şi, în cazurile 
prevăzute de lege, a creanţelor stabilite într-un alt stat membru 
al Uniunii Europene, potrivit competențelor legale; 

e îndeplineşte orice alte atribuţii prevăzute de reglementările 


fiscale privind accizele??. 


Sigla Autorităţii Naţionale a Vămilor 


22 H.G. 110-2009 privind organizarea şi funcționarea ANV 

Numărul maxim de posturi, inclusiv 
A demnitarul si cabinetul acestuia= 4586 
STRUCTURA ORGANIZATORICA 
a Autorităţii Nationale a Vamilor 


PREŞEDINTELE AGENȚIEI NATIONALE DE ADMINISTRARE FISCALĂ 


VICEPREŞEDINTE Cabinetul demnitarului 
Serviciul Integrare Vamală Euro- Compartimentul Audit Public 
peana οἱ Relaţii Internationale Intern 


Compartimentul 
Verificari Interne 


DIRECTIA DIRECTIA DIRECTIA DIRECTIA DE 
SUPRAVE- || DIRECTIA ECONOMICA, RESURSE TEHNOLOGIA 
GHERE TEHNICI | | DIRECTIA || INVESTIŢII SI UMANE, DIRECŢIA INFORMAȚIEI, 
ACCIZE SI _DE DEAUTO- || ADMINIS- ORGANIZARE | | JURIDICĂ COMUNICAŢII 
OPERA. || VAMUIRE RIZĂRI TRAREA GENERALĂ ŞI ŞI 
TIUNI ŞI TARIF SERVICIILOR PERFECTIO- STATISTICA 
VAMALE VAMAL NARE VAMALA 


DIRECȚII REGIONALE 
PENTRU ACCIZE SI 


OPERATIUNI VAMALE 
T 
[ T 
DIRECTII JUDETENE SI A BIROURI VAMALE BIROURI VAMALE 
MUNICIPIULUI DE INTERIOR DE FRONTIERA 


BUCURESTI PENTRU 
ACCIZE SI OPERATIUNI 
VAMALE 


Structura Organizatorică a Autorității Nationale a Vămilor 


De la momentul anului 2007, autoritatea vamală română aplică tariful 
vamal comun şi reglementările vamale ale Uniunii Europene, la frontiera 


vamală a Uniunii Europene, de nord-est, sud-vest si la Marea Neagră, in 


mod uniform şi unitar ca toate autorităţile vamale ale statelor membre, 


pe întreg teritoriul Uniunii Europene. 

Functionarea eficienta a uniunii vamale, avand in vedere faptul ca 
politica vamala este una dintre cele mai complexe politici economice, 
impune aplicarea legislatiei vamale in mod unitar si uniform pe intreg 
teritoriul Uniunii Europene. 

Politica comercială a Uniunii Europene este reglementată la nivel 
comunitar, administratiile vamale nationale doar aplicând reglementările 
vamale comune. Administraţiile vamale europene aplică aspecte legate de 
reglementările comerțului internaţional multilateral şi al politicii agricole 
comune, aplică prevederile acordurilor comerciale preferentiale sau de 
liber schimb încheiate de Uniunea Europeană, ca entitate economică - 
comercială distinctă, cu ţările terţe. 

Tariful Vamal Integrat Comunitar (TARIC), a apărut din necesitatea 
gestionării corecte, fără omisiuni, a reglementărilor vamale europene, de 
politică agricolă comună şi politică comercială internaţională. TARIC 
reprezintă un instrument de lucru zilnic, aflat la dispoziția funcţionarilor 
vamali şi agenţilor economici. Acesta cuprinde sub formă codificată, 
totalitatea reglementărilor comunitare şi naţionale, de natură vamală sau 
conexa, care se aplică mărfurilor în procesul de vamuire. 

TARIC asigură interpretarea, integrarea şi codificarea unitară a 
tuturor reglementărilor cu aplicabilitate în domeniul vamal şi este elaborat 
de către Comisia Europeană. Acesta conţine nomenclatura în toate limbile 
țărilor membre, pentru toate încadrările tarifare. În TARIC sunt menţionate 
nivelul taxelor vamale, al măsurilor de politică comercială comună şi 
agricolă comună, aplicabile. 

Actualizarea TARIC se realizează, anual, la nivelul Comisiei 
Europene. Datele şi informaţiile conţinute, corecte şi complete, sun 
transmise în timp util către toate statele membre. Crearea bazei de date 


TARIC şi implementarea în sistemul informatic vamal comunitar permite 

aplicarea corectă, uniformă si unitară a politicii vamale comune pe întreg 
teritoriul Uniunii Europene, de asemenea permite comunicarea imediată a 


tuturor modificărilor ce intervin în legislația comercială comuna.”° 


Tariful Vamal Integrat Comunitar (TARIC), cuprinde dispozițiile 


Sistemului armonizat de denumire şi codificare a mărfurilor (S.A.), 


dispozițiile nomenclaturii combinate (N.C.), dispoziţiile referitoare la 


domeniul vamal, conținute în legislaţia specifică. 


Dispoziţiile referitoare la domeniul vamal se referă la taxele vamale 
convenţionale, exceptările şi reducerile de taxe vamale, contingentele 
tarifare, regimul tarifar preferenţial (inclusiv pe bază de contingente tarifare 
preferentiale). 

Regimul tarifar preferential este aplicabil pentru tarile membre ale 
Comunităţilor Europene — U.E., țările membre ale Asociaţiei Europene a 
Liberului Schimb (A.E.L.S.), ţările participante la Acordul privind sistemul 
global de preferințe comerciale între ţările în curs de dezvoltare 
(S.G.P.C.), ţările semnatare ale Protocolului privind negocierile comerciale 
între ţările in curs de dezvoltare — Protocolul celor 16 (P16). De 
asemenea, tariful vamal integrat cuprinde dispoziţii referitoare la aplicarea 
taxei pe valoarea adăugată şi accizelor ca drepturi de import, la prohibitiile 
şi restricțiile la import şi export, alte restricţii la import, inclusiv CITES şi 
bunurile cu dublă utilizare. 

La nivelul Autorităţii Naţionale a Vămilor, în vederea pregătirii 
cadrului tehnic şi procedural de implementare a tarifului vamal comun ca 


instrument de politică comercială şi tarifului vamal integrat comunitar 


23 Caraiani Gheorghe, Diaconu Gelu Ştefan, Tariful Vamal Integrat, reglementări şi 
mod de utilizare, Edit: Lumina Lex, 2002, pag: 58 — 59 

(TARIC) au fost întreprinse măsuri de creare a unei nomenclaturi tehnice 
de codificare şi clasificare şi a unei baze de date legislative, similare 
TARIC, nomenclatorul denumindu-se Tariful Vamal Integrat Român 
(TARIR), care a asigurat translatia de la actuala clasificare şi interpretare 
la TARIC, care cuprinde tariful vamal comun şi reglementările vamale 


comune, codificate. 

Capitolul 


3 


ROLUL POLITICII VAMALE 
COMUNE ŞI A TARIFULUI 
VAMAL COMUN ÎN PROCESUL 


DE EXTINDERE A UNIUNII 
EUROPENE 


3.1. 


— 


Cadrul conceptual, legislativ şi decizional al politicii 


comerciale comune 


3.2. 


N 


Rolul aplicării politicii vamale comune în protecția 


comerțului Uniunii Europene 


§ 3.1. Cadrul conceptual, legislativ si decizional al politicii 


comerciale comune 


În sensul conjuncturilor şi tendințelor din economia mondială, 
Uniunea Europeană este adepta liberului schimb dar nu este singura 
putere economică care imbratiseaza această filosofie. Majoritatea ţărilor 
se supun acestor noi tendințe. NAFTA, UE, ASEAN, MERCOSUR sunt de 
acord cu liberalizarea comerțului internaţional, întărind astfel rolul 
Organizaţiei Mondiale a Comerțului. 

În ultimii ani, cooperarea economică comercială între tari din 
America, Europa şi Asia se dezvoltă. Rusia şi China au rezultate 
economice pozitive şi sunt receptive la conjunctura mondială. Rusia 
adoptă o atitudine deschisă fata de vecinii săi candidaţi sau membrii la 
Uniunea Europeană. Majoritatea ţărilor în curs de dezvoltare au iniţiate 
procese de reformă. Liberul schimb se va accentua în următorii ani, 
previzionându-se constituirea unei zone de comerţ liber planetare. 

Uniunea Europeană este formată din 27 de state membre, de la 1 
ianuarie 2007. Uniunea Europeană cuprinde: Comunitatea Economică a 
Cărbunelui οἱ Oțelului, Comunitatea Economică Europeană şi 
Comunitatea Europeană a Energiei Atomice. 

Uniunea Europeană a devenit unul dintre cei mai puternici factori ai 
procesului actual de globalizare. Sistemul integrat al relaţiilor economice şi 
monetare creat între țările membre nu au transformat-o într-o entitate 


izolată ci într-o entitate care contribuie la stimularea şi accelerarea 


33. Comisia Europeană, Scenarii: Europa în 2010, o Europă, cinci destine, Edit. 


Institutul de Economie Mondială, Bucureşti, 2000, pag:20 

interdependentelor internationale si la liberalizarea comertului, pe plan 
mondial. De la înființare, Uniunea Europeană a încheiat acorduri 
preferentiale cu diferite tari sau grupări regionale. 

Uniunea Europeană a demonstrat voinţa politică de a crea un 
spaţiu de integrare caracterizat pe echilibru şi stabilitate dar şi prin 
capacitatea instituțională de pregătire şi gestionare a unui proces de 
extindere. Noţiunea de extindere apare în Tratatul de la Roma care 
stipulează că „orice stat european poate deveni candidat şi membru al 
Comunităţii”. În baza acestui articol, Uniunea Europeană a cunoscut şase 
procese de extindere, de la înființarea Comunităţii de către statele 
fondatoare. Astfel, în anul 1973 au aderat Danemarca, Irlanda, şi Marea 
Britanie, în anul 1981 a aderat Grecia, în 1986 au aderat Spania şi 
Portugalia, în anul 1995 au aderat Austria, Finlanda şi Suedia iar în anul 
2004, cea mai mare extindere, au aderat Polonia, Estonia, Lituania, 
Letonia, Ungaria, Cehia, Slovacia, Slovenia, Cipru şi Malta. În anul 2007 
au aderat România şi Bulgaria. 

Tratatul de la Roma privind crearea C.E.E. a constituit baza 
construcției comunitare. La 25 martie 1957, membrii fondatori ai Uniunii 
Europene, Belgia, Olanda, Franța, Germania, Italia, Luxemburg şi Olanda 
au semnat Tratatul de la Roma care a pus bazele Comunităţii Economice 
Europene. Articolele 23 — 27 ale Tratatului au constituit baza de creare a 
uniunii vamale. Tratatul de la Roma a prevăzut pentru realizarea uniunii 
vamale, înlăturarea completă, dar treptată, a taxelor vamale de import şi 
de export în relațiile comerciale dintre statele semnatare, pentru produsele 
industriale şi agricole; înlăturarea completă, dar treptată a restricţiilor 
cantitative şi a altor bariere netarifare din calea comerțului reciproc al 
țărilor membre; instituirea unui regim fiscal comun în țările membre, alături 


de elaborarea şi adoptarea unor reguli comune privind desfăşurarea 

concurenței în cadrul comunităţii; instituirea unei politici comerciale 
comune fata de terți şi instituirea unui tarif vamal comun, precum si 


armonizarea legislatiilor vamale ale ţărilor membre. 


Politica comercială comună şi tariful vamal comun reprezintă 


principalii piloni ai politicii Uniunii Europene în sfera relațiilor comerciale 


externe 


De la apariția Comunităţii, politica comercială comună a fost una 
dintre cele mai importante instrumente ale sale, în conformitate cu regulile 
GATT, Comunitatea ca uniune vamală trebuia să aibă un tarif vamal 
comun şi dispoziții comerciale comune. Principiul care guvernează politica 
comercială comună după Tratatul de la Maastricht este cel al unei 
„economii de piață deschise cu liberă concurență”. 

Acest lucru nu înseamnă o renunțare la protecţia comercială ci o 
reducere a gradului de protecţie. Domeniul de aplicare al politicii 
comerciale comune se extinde, cuprinde şi aspecte interne nu doar cele 
de la frontierele vamale sau externe. Obiectivul economic a fost de 
apropiere a economiilor naţionale prin crearea unei uniuni vamale, prin 
instituirea libertăţii bunurilor, serviciilor, persoanelor şi capitalurilor, prin 


stabilirea unor politici comune. 


Libera circulaţie a mărfurilor în cadrul Comunităţii Europene presupune 


interzicerea între statele membre a taxelor vamale şi alte taxe cu 
caracter echivalent, adoptarea unui tarif vamal comun în raporturile cu 


țările terte şi interzicerea între membri a oricăror restricții cantitative. 

Conform dispoziţiilor art. 9(23) din Tratatul C.E., Comunitatea se 
bazează pe o uniune vamală, schimburile comerciale între membrii sunt 
libere iar pentru terți se aplică un tarif vamal comun. Crearea uniunii 
vamale între membrii a presupus crearea unor politici de concurenţă reală 
între participanţii la tranzacţiile de comerţ exterior. Uniunea vamală a fost 
realizată la sfârşitul anului 1992. Tariful vamal comun a fost stabilit prin 
dispoziţiile Regulamentului 950/68 din 28 iunie 1968 al Consiliului U.E. şi 
modificat ulterior. A fost pus în aplicare de la 1 iulie 1968, când a înlocuit 
tarifele vamale naţionale. Tariful vamal se aplică importurilor din ţările 
terțe, de către autorităţile vamale ale fiecărui stat membru. 

La 12 octombrie 1992, Consiliul a adoptat Codul vamal comunitar. 

Elementele fundamentale ale politicii comerciale, care constituie 
substanța integrării economice europene au fost conturate încă de la 
începutul formării acestei entități. Tratatul de la Roma menţionează ca 
pentru prosperitatea națiunilor şi pentru atingerea scopului creării uniunii 
vamale: „Politica comercială va trebui să ia în considerare efectele 
favorabile pe care le va genera scăderea taxelor vamale între statele 
membre asupra creşterii competitivităţii şi eficienței agenților economici”. 
Acest lucru înseamnă că măsurile de politică comercială trebuie să 
acţioneze pentru liberalizarea importurilor şi stimularea exporturilor. 

Obiectivele politicii comerciale pot fi concentrate în încheierea de 
acorduri internaţionale, promovarea schimburilor comerciale între statele 
membre şi țările terțe, dezvoltarea armonioasă a comerțului mondial, 
eliminarea progresivă a restricţiilor în schimburile comerciale, reducerea 
barierelor vamale şi creşterea forței concurentiale a întreprinderii. Cu toate 
acestea politica comercială comună nu este liberală, prezentând un 
caracter protectionist, chiar dacă Tratatul de la Roma a prevăzut un 


comerț bazat pe liberul schimb în relaţiile cu ţările terțe. 

Prin Tratat se stipulează că: „prin crearea unei uniuni vamale, 
Statele semnatare vor contribui, în conformitate cu interesul comun al 
grupării, la dezvoltarea armonioasă a comerțului international, la 
reducerea progresivă, a restricţiilor comerciale şi a barierelor tarifare din 
calea schimburilor comerciale internaţionale”. 

Despre politica comercială comună se poate vorbi de la intrarea în 
vigoare a tarifului vamal comun, taxele vamale fiind stabilite la început ca 
medie aritmetică a nivelului taxelor vamale naţionale. Politica comercială 
comună este stabilită la nivelul Uniunii Europene nefiind în competenţa 
guvernelor nationale, tratatul de la Roma menţionând ca: “politica 
comercială comună este construită pe principii uniforme in ceea ce 
priveşte modificările tarifare, încheierea acordurilor comerciale şi tarifare, 


măsurile de liberalizare (...)”. 


Nicio țară membră nu poate decide individual măsuri de politică 
comercială, stabilirea metodologica si procedurală făcându-se de 
organismele comunitare, doar aplicarea instrumentelor de politică 
comercială fiind în competența administratiilor nationale. Statele 
membre au conferit instituţiilor comunitare competența exclusiva in 
ceea ce priveşte semnarea acordurilor şi stabilirea politicii comerciale 
fata de terți. 

Cu toate că instrumentele politicii comerciale sunt consacrate in 
Uniunea Europeană la nivel procedural, tehnic şi ca mod de viata 


comercială, interesele nationale, gradul de protecţie al economiei 


nationale, au grupat țările în funcţie de percepția față de libertatea 


comerțului. 

Astfel, tarile cu orientare liberala (Germania, Olanda, Danemarca, si 
Regatul Unit al Marii Britanii) considera ca deschiderea comerciala este 
buna, fiind de acord cu reducerea protectionismului tarifar si netarifar si cu 
promovarea multilateralismului comercial. 

Alte tari sunt subiective fiind interesate de protejarea intereselor 
sectoriale (Italia, Spania, Belgia, Luxemburg) sau de protejarea productiei 
agricole (Franta, Irlanda, Belgia). Protectionismul fata de terti, intr-o forma 
mai dură este susţinut de ţările mai putin dezvoltate (Grecia, Portugalia). *° 

Tratatul Comunităţilor Europene nu defineşte politica comercială 
comună, ca atare, dar stabileşte principiile uniforme de aplicare a 
acesteia. Politica comercială comună este fondată pe principii uniforme în 
ceea ce priveşte modificările tarifare, încheierea acordurilor tarifare şi 
comerciale, uniformizarea măsurilor de liberalizare, politica exporturilor, 
măsurile de apărare comercială. 

Comunitatea are competenţă exclusivă în domeniul politicii comerciale. 
Măsurile de politică comercială, nationale, sunt permise doar cu 
autorizarea Comunitatii.”° 

Instituțiile comunitare, responsabile cu procesul de luare a deciziei 
în cadrul politicii comerciale comune sunt Parlamentul European, Consiliul 
Uniunii Europene, Comisia Europeană şi Curtea de Justiţie. 

Referitor la participarea la procesul legislativ, atunci când Consiliul 
emite regulamente, directive sau decizii, consultarea Parlamentului este 
iniţiată de către Consiliu pe baza propunerii înaintate de Comisie. În actele 
legislative trebuie menţionat că a fost consultat Parlamentul. Parlamentul 


poate să aprobe poziția comună adoptată de Consiliu, caz în care 


25 Dumitru Miron, Economia Uniunii Europene, Edit. Luceafărul 2002, pag.479-482 
25 Nicoleta Diaconu, Drept comunitar, Politicile comunitare, Ed. Lumina Lex, 2003, 
pag. 116-117 

reglementarea e considerată adoptată, sau sa o respingă, caz in care 
reglementarea se consideră neadoptată. 

Consiliul Uniunii Europene, este alcătuit din reprezentanţi la nivel 
ministerial ai fiecărui stat membru. Membrii Consiliului acţionează conform 
recomandărilor propriului guvern. Consiliul este instituția înzestrată cu 
puteri decizionale, de asemenea are sarcina de a asigura coordonarea 
politicilor economice generale ale statelor membre. 

Comisia Europeană, are rolul de a asigura funcţionarea şi 
dezvoltarea corespunzătoare a pieței comune. Responsabilitatile şi 
puterile Comisiei sunt de asigurare a aplicării prevederilor reglementărilor 
Comunităţii, de formulare de recomandări şi furnizarea de opinii, de 
exercitare a propriilor puteri decizionale, de participare în cadrul procesului 
legislativ. Comisia are competențe în exercitarea puterilor conferite de 
către Consiliu, negocierea acordurilor internaţionale şi reprezentarea 
Comunităţii, implementarea bugetului, în publicarea raportului anual 
asupra activităților Comunităţii. 2 

Rolul Curţii de Justiție este de a acţiona pentru aplicarea şi 
interpretarea uniformă a dreptului comunitar. 

Pentru adoptarea şi aplicarea politicii comerciale comune, instituţiile 
Uniunii Europene au o serie de atribuţii, în limitele de competenţă ale 
fiecăreia. 

Consiliul este împuternicit cu responsabilitate în ceea ce priveşte 
aplicarea politicii comerciale comune, luând măsuri de stabilire a taxelor 
din tariful comun, la propunerea Comisiei, conform articolului 26 din 
Tratatul de la Roma. 


Consiliul autorizează Comisia să deschidă negocieri comerciale cu 


2! Pierre Mathijsen, Compendiu de drept european, Edit. Club Europa, 2002, pag. 68, 
92, 115-116. 

unul sau mai multe state sau organizatii internationale, conform art. 133 si 
300 din Tratat, ia masuri pentru intarirea cooperarii vamale, conform 
art.135 din Tratat. % 

Comisia Europeană are în subordine următoarele structuri cu 
incidenţă în politica comercială comună: Direcţia Generală Fiscalitate şi 


Uniune Vamală, Direcţia Generală Comerţ şi Direcţia Generală Extindere. 


D.G. Fiscalitate şi Uniune Vamală are rolul să mențină şi să apere 


cadrul vamal al Uniunii Europene prin aplicarea uniformă a 


nomenclatorului şi regulilor de origine. În acest sens, acest Directorat 


General administrează şi controlează aplicarea Codului Vamal şi se 
asigură că administraţia vamală a statelor membre duce la îndeplinire 
sarcinile caracteristice acestui domeniu ca şi cum ar exista o singură 


administrație în domeniu. 


În legătură cu taxele, acest Directorat se asigură că legea 
comunitară este respectată în ordinea implementării pieţei comune şi a 
construcției uniunii economice şi monetare. 

D.G. Comerţ are ca principal scop conducerea politicii comerciale 
comunitare conform directivelor conţinute în art. 133 din Tratat. Domeniile 
în care se implică acest Directorat General sunt, să definească interesele 
de comerț ale Uniunii Europene în termeni ofensivi dar şi defensivi, să 
negocieze, ori de câte ori interesele Uniunii Europene o cer, acorduri bi şi 
multilaterale cu alte state în domeniul comerțului, pe baza directivelor de 
negociere propuse de Comisie şi aprobate de Consiliu. D.G. Comerţ 


monitorizează aplicarea tratatelor semnate în domeniul comercial şi 


55 Institutul European din România, Adaptarea politicilor României la cerințele UE cu 


privire la taxele vamale şi politica comercială, studiu de impact, IER, 2001, pag. 16 

utilizarea cadrului normativ al Organizatiei Mondiale a Comertului pentru 
rezolvarea unor eventuale dispute, monitorizează prevederile politicilor 
interne şi externe ale Comunităţilor în legătură cu politica de comerț 
precum şi a investiţiilor externe. De asemenea, furnizează publicului larg 
date privind activitatea sa precum şi consultarea diferitelor grupuri de 
interese, ale oamenilor de afaceri, a societăţii civile, în legătură cu politicile 


viitoare în acest domeniu. 25 


Tariful vamal comun a apărut şi din necesitatea ca Uniunea Europeană, 


ca entitate economică comercială, să impună fata de terți aceleaşi 


restricții, plăți sau drepturi. 


Tariful vamal comun a apărut initial în Regulamentul 950/1968, 
versiunile revizuite şi reactualizate fiind anuale. Tariful vamal comun a fost 
influențat de factori externi şi interni, cum ar fi aderarea de noi state 
membre, măsurile de Politică Agricolă Comună, prin produse agricole 
supuse unui regim special la import, Convenţia Internaţională asupra 
sistemului de Codificare şi Descriere Armonizată a Produselor, care a 
intrat în vigoare în 1998. Convenţia a unificat sistemele vamale şi de 
clasificare comercială. Uniunea Europeană a implementat Convenţia prin 
Regulamentul 2658/87, care conţine Nomenclatorul Combinat şi Tariful 
Vamal Integrat (TARIC). 

Tariful vamal comun este influenţat de directivele rundelor de 
negocieri comerciale, încheiate în cadrul GATT (Rundele Dillon, Kennedy, 
Tokyo şi Uruguay), care au produs modificări nivelurilor aplicate, de 
asemenea de acordurile comerciale încheiate cu state nemembre, 


individual sau colectiv, care scuteau aceste state de taxele din tariful 


29 site-ul www.europeana.ro. 

comun, sau le reduceau. 

Aplicarea şi administrarea tarifului vamal comun au necesitat 
reglementări care să explice şi să legitimeze aplicarea politicii vamale 
comune. Reglementările au fost încorporate în Codul Vamal Comunitar 
(adoptat la 12 octombrie 1992) şi în Regulamentul de implementare a 
Codului Vamal. % 

Din cele prezentate se evidenţiază faptul că la baza construcţiei 
europene au stat principiile de politică comercial — vamală, iar tariful 
vamal comun a asigurat, în acelaşi timp şi o protecţie la frontierele 


vamale ale Uniunii Europene dar şi un grad de deschidere. Cadrul 


legislativ este clar şi instituţiile au competenţe bine definite astfel încât 


să poată fi asigurate aplicarea tarifului vamal comun şi măsurilor de 
politică comercială comună în mod corect, uniform şi unitar pe întreg 


teritoriul Uniunii Europene. 


§ 3.2. Rolul aplicării politicii vamale comune în protecția 


comerțului Uniunii Europene 


Componentele de aplicare a politicii comerciale comune sunt 
tarifele fixate în cadrul GATT, cele autonome şi preferentiale stabilite în 
tariful vamal comun; contingentele; taxele anti-dumping; angajamentele 
privind preţurile; barierele de reglementare, tehnice, de regulă naţionale; 
subventiile la export pentru agricultură; subvenţii interne şi licenţele 


automate. 


°° Cairns Walter, Introducere în legislaţia Uniunii Europene, Edit. Universal Dalsi, 
2001, pag. 273. 

Politica comercială comună acţionează pentru realizarea celorlalte 
politici comunitare. 

Pentru diplomația comercială acţionează prin tariful vamal comun, 
contingente pentru accesul pe piete, liberalizarea comerțului. 
Pentru politica agricolă comună, acționează prin prelevări, 
subvenții la export, tarife sezoniere. 

Pentru integrarea economică cu ţări terțe, acţionează prin 
aplicarea sa în cadrul zonelor libere sau uniunilor vamale, scopul 
fiind tratamentul preferențial sau aderarea acestora. 

Pentru politica de dezvoltare, acţionează prin tarife preferentiale, 
preferințe speciale negociate, obiectivul fiind promovarea 
exportului pentru beneficiari. 

Pentru politica în domeniul concurenței, acționează prin taxe anti- 
dumping şi compensatorii împotriva stabilirii anticoncurentiale a 
prețurilor. 

Pentru politica industrială, acționează prin restricţii voluntare la 
export, taxe anti-dumping, obiectivul fiind competitivitatea 
sectoarelor/firmelor comunitare. 

Pentru politica externă, acţionează prin embargouri, blocade 


economice, controlul bunurilor cu dublă utilizare, achiziţii speciale, 


obiectivul fiind respectarea rezolutiilor internaţionale.“ 


Uniunea vamală a devenit o realitate de la 1 iulie 1968, acest lucru 
însemnând că, din acel moment, tarifele şi restricţiile cantitative dintre 
statele membre erau abolite, iar procesul de înlocuire a tarifelor vamale 


31 Pelkmans Jacques, Integrare europeană. Metode şi analiză economică, Institutul 
European din România, 2003, pag:250-251 

nationale cu cel comun era finalizat. Operationalizarea uniunii vamale s-a 
facut cu 18 luni, inainte de calendarul stabilit in Tratat. 

Efectele crearii uniunii vamale au fost numeroase. Au fost eliminate 
în totalitate drepturile vamale între membri, a fost elaborat un Cod Vamal 
Comun şi a fost realizată piaţa unică internă. Succesul acestor efecte a 
fost crearea unei legislații vamale simple, clare care se aplică in mod 


uniform pe întreg teritoriul entității. 


Pentru realizarea etapelor avansate ale integrării, Vama a jucat un rol 
important în simplificarea operatiunilor de  vămuire, liberalizarea 
schimburilor şi uniformizarea lor în relaţiile cu tertii. Vama, acţionează 
pentru Uniunea Europeană şi nu pentru un stat membru în mod 
special.’ 

Vama, în Uniunea Europeană contribuie la realizarea principalelor 
obiective de politică comercială ale Uniunii Europene ajutând la 


încurajarea comerțului mondial, promovarea unui comert echitabil, 


dezvoltarea investitiilor, încurajarea dezvoltării schimburilor comerciale 


cu tertii, pregătirea candidatilor pentru aderarea la Uniunea Europeană 
şi conturarea rolului lor în contextul unei piete unice care asigură 
libertatea circulatiei, asigurarea protectiei întreprinderilor nationale şi 
sectoarelor împotriva concurentei tertilor si încurajarea exporturilor, 
facilitarea aplicării unui sistem clar al drepturilor vamale, asigurarea unei 
bariere sensibile în piața internă care să aibă rolul de dezvoltare a 


comerțului între membri. 


32 Gh. Pârvu, lon Roşu Hamzescu, Istoria integrării economice, Edit. Universitaria, 
Craiova, 2002, pag. 102 

Premisele crearii politicii vamale comune dateaza din anul 1958, 
când primele şase state membre au decis crearea unui tarif vamal comun, 
suprimarea taxelor vamale şi libera circulaţie a mărfurilor. Prin aplicarea 
tarifului extern comun, schimburile comerciale între statele membre au 
cunoscut o creştere considerabilă, profiturile firmelor exportatoare 
crescând, iar din punctul de vedere al consumatorului, piața îi oferea o 
varietate de produse. Pentru aplicarea tarifului vamal comun, a fost nevoie 
de elaborarea unei legislații clare şi simple referitoare la procedurile 
vamale, regimurile vamale, regulile de origine, încadrarea tarifară. În anul 
1988, a fost folosit D.A.U. (documentul administrativ unic), declaraţia 
vamală necesară efectuării formalităţilor vamale, în mod unitar, pe întreg 
teritoriul Uniunii Europene, eliminând astfel aproape 150 de documente 
vamale folosite anterior de administratiile vamale nationale. 

Piaţa unică poate fi considerată ca intrată în vigoare în 1993, din 
acel moment asigurându-se garantarea a patru libertăţi fundamentale în 
spaţiul unei pieţe interne. Înainte de piața unică, libera circulaţie a 
mărfurilor nu devenise o realitate în totalitate, deoarece transporturile erau 
oprite la frontierele naţionale. Legislaţia vamală, chiar dacă era armonizată 
nu era aplicată uniform, formalităţile vamale pentru schimburile 
intracomunitare erau complexe chiar dacă drepturile vamale nu se mai 
încasau. La 1 ianuarie 1993, toate controalele vamale au fost suprimate la 
frontierele naţionale ale membrilor. Libera circulaţie a mărfurilor reprezintă 
aspectul interior al uniunii vamale, iar tariful vamal comun reprezintă 


aspectul exterior. 

Prin politica comercială comună se fixează drepturile vamale ce se 
plătesc pentru importurile din țările terțe şi acordurile preferentiale sau 
exceptările de taxe vamale pentru anumite importuri. Taxele vamale 
sunt fluctuante în funcţie de natura mărfii şi proveniența acesteia. 


Aplicarea acestora are în vedere şi produsele sensibile, contribuind la 


protejarea desfacerii acestora fata de produse terțe mai ieftine. Materiile 


prime şi produsele semi-finite care în Uniunea Europeană ajută la 
fabricarea produselor finite, beneficiază la import de taxe vamale 


reduse. 


Tariful vamal comun este adaptat constant în funcţie de orientarea 


comerțului mondial şi de reglementările O.M.C. 


Comunitatea a participat la toate rundele GATT (OMC) de negocieri 
tarifare, luând în considerare deciziile negocierilor, de reducere graduală a 
taxelor vamale. De exemplu în cadrul ultimei Runde, s-a decis reducerea 
taxelor vamale la produsele rezultate din tehnologia informației. Creşterea 
taxelor vamale este posibilă doar în limita respectării regulilor Organizaţiei 


Mondiale a Comerţului. 


Uniunea vamală prin instrumentele politicii comerciale a contribuit la 


performanța economică a Uniunii Europene ca entitate şi la menţinerea 


în top ca primă mare putere economică. 


Uniunea Europeană încurajează schimburile comerciale 
internaţionale, în contextul politicii O.M.C. de liberalizare a comerțului 
mondial. Uniunea Europeană a încheiat acorduri preferentiale de liber 
schimb cu diferite tari sau grupe de tari terțe sau candidate. 

Prin politica sa comerciala, Uniunea Europeana ajuta tarile in 
dezvoltare, prin acorduri preferentiale, sa participe cu produsele lor pe 
piata interna a entitatii. Sistemul de Preferinte Generalizate (SGP) este 
pentru ţările în dezvoltare un mijloc de dezvoltare, acceptat, al 
schimburilor pe bază de concesii comerciale. 

Pentru regimurile preferentiale este necesară respectarea 
reglementărilor vamale, referitoare la originea marfurilor, pentru a putea 
beneficia de reducerile tarifare. Pentru verificarea aplicării corecte a 
legislaţiei vamale, ofiţerii vamali sunt numiţi şi „gardieniř politicii externe a 
Comunității. 

Alături de suprimarea taxelor vamale pentru parteneri, Uniunea 
Europeană are ca sarcină prioritară şi crearea unor legături fondate pe 
cooperarea cu principalele tari terțe. Pentru asigurarea unor schimburi 
comerciale corecte, în vederea combaterii fraudelor de natură vamală, 
Uniunea Europeană a semnat acorduri de cooperare vamală şi asistenţă 
administrativă mutuală în materie vamală cu acestea. Pe de altă parte, 
Uniunea Europeană asigură prin programele sale modernizarea 
administratiilor vamale şi a procedurilor vamale din ţările terțe, contribuind 
astfel la dezvoltarea schimburilor comerciale. 

Politica vamală comună, prin procedurile de control a importurilor, 
contribuie la protejarea sănătăţii cetăţenilor fata de riscurile produselor 
agro-alimentare alterate sau infestate, substanţelor radioactive, deşeuri şi 
produse periculoase pentru mediul înconjurător, mărfuri prohibite sau 
interzise care afectează sănătatea morală şi fizică a populaţiei. 

Alături de măsurile tarifare vamale, prin politica comercială comună 
sunt folosite οἱ instrumente netarifare care protejează interesele 
economice ale Uniunii Europene. Practicile comerciale neloiale sunt 


întâlnite în Uniunea Europeană sub forma dumping-ului şi subvenţiilor 

acordate contrar reglementarilor GATT. Dumping-ul este sesizat atunci 
cand un exportator dintr-o tara terta vinde pe piata europeana produse la 
preturi mai mici decat cele vandute pe piata nationala, a acestuia. 
Sanctiunile comerciale sub forma drepturilor vamale suplimentare (drepturi 
anti-dumping) sau presiunile asupra importatorilor care accepta bunuri cu 
un asemenea nivel de pret pot fi aplicate importurilor care aduc dificultati 
economice importante produselor comunitare, prin practici neloiale. 
Măsurile de sanctionare pot fi luate şi la cererea producătorilor naţionali, 
pentru anumite mărfuri determinate. Măsurile care trebuie luate, sunt în 
conformitate cu criteriile stipulate de O.M.C. şi legislatiile comunitare. 
Nomenclatura tarifului vamal comun este utilizată pentru definirea 
mărfurilor în cauză; termenii utilizaţi sunt foarte precişi şi prevăd o 
protecție vamală clară. 

Măsurile sunt luate dacă ancheta demonstrează că este în interesul 
Comunităţii, iar efectele sunt în interesul producătorilor naţionali. 
Drepturile anti-dumping sunt luate în plus fata de drepturile vamale din 
TARIC. Regulile de origine permit determinarea ţării exportatoare 

„acuzată” de practici comerciale neloiale. 

Importurile de bunuri fabricate cu costuri reduse pot fi supuse 
limitărilor cantitative şi supravegherii vamale, urmărindu-se evoluţia 
acestor importuri. Bunurile care fac obiectul acestor restricţii sunt, de 
regulă, produsele textile şi de îmbrăcăminte. 

Un alt aspect al măsurilor de politică vamală este protejarea 
drepturilor de proprietate intelectuală. În Comunitate se înregistrează o 
creştere a mărfurilor contrafăcute şi pirat. Legislaţia comunitară permite 
titularului dreptului de marcă să ceară administrației vamale să intervină 


pentru verificarea produselor suspectate că poartă numele unei mărci 

comerciale cunoscute (marfuri contrafacute) sau marfuri fabricate fara 
achitarea drepturilor de proprietate intelectuală titularului (mărfuri piratate). 

Vama, în Uniunea Europeană, contribuie la aplicarea politicii 
agricole comune şi a politicii comune în domeniul pescuitului. Diferenţele 
între prețurile mai scăzute de pe piaţa mondială şi prețurile mai ridicate din 
Uniunea Europeană, la produsele agricole, ar putea antrena importurile 
masive sau pierderile piețelor de export. Pentru a proteja agricultura 
comunitară de importurile mai ieftine şi a încuraja producţia destinată 
exportului, este nevoie de un sistem suplu şi necesar al măsurilor de 
politică vamală. 

Drepturile vamale agricole sunt constituite din mai multe elemente 
caracterizate prin variabilitate, efect sezonier, în funcţie de preţul de import 
al ţării. Administraţiile vamale ale Uniunii Europene controlează importul 
acestor produse şi percep taxele vamale. 

Politica vamală joacă un rol de mecanism permanent în aplicarea 
politicii externe şi de securitate comune, atunci când sunt adoptate măsuri 
sanctionatorii, blocade economice sau embargo. De exemplu, vama 
intervine în oprirea exporturilor către ţările care fac obiectul unei sancțiuni. 
Controlul exporturilor de armament şi al produselor cu dublă utilizare 
reprezintă un alt domeniu al relaţiilor externe, unde vama intervine. Vama 
contribuie, de asemenea, şi la protejarea patrimoniului cultural al tuturor 
membrilor ai Uniunii Europene. * 

Reglementările vamale, în Uniunea Europeană, se compun din 
Codul vamal comunitar şi din dispoziţiile de punere în aplicare a acestuia, 


adoptate la nivel comunitar sau pe plan naţional. Codul se aplică, fără a 


33 Commission europeene, La politique douaniere de | Union europeene, 
Luxembourg: Office des publications oficielles des Communautes europeennes, 1999, 


pag.3-21, site-ul Comsiei Europene. 

aduce atingere reglementarilor speciale prevazute in alte domenii, 
comertului dintre Comunitate gsi tari terte, marfurilor care fac obiectul 
Tratatului de instituire a Comunitatii Europene a Carbunelui si Otelului, 
Tratatului de instituire a Comunitatii Economice Europene sau Tratatului 
de instituire a Comunitatii Europene a Energiei Atomice. 

Drepturile legal datorate la aparitia unei datorii vamale se bazeaza 
pe Tariful Vamal al Comunitatilor Europene. Celelalte masuri prevazute in 
dispozitiile Comunitatii care reglementeaza domenii specifice referitoare la 
comertul cu marfuri se aplica, dupa caz, potrivit clasificarii tarifare a acelor 
marfuri. 

Tariful Vamal al Comunitatilor Europene cuprinde nomenclatura 
combinata a marfurilor, orice alta nomenclatura care se bazeaza partial 
sau integral pe Nomenclatura Combinata sau care adauga la acesta orice 
subdiviziuni şi care este stabilită prin dispoziţiile Comunităţii care 
reglementează domenii specifice în vederea aplicării măsurilor tarifare 
referitoare la comerțul cu mărfuri, măsurile tarifare preferentiale cuprinse 
în acorduri pe care le-a încheiat Comunitatea cu anumite tari sau grupuri 
de tari şi care prevăd acordarea tratamentului tarifar preferential. 

În tariful vamal comun sunt menţionate măsurile tarifare preferentiale 
adoptate unilateral de Comunitate pentru anumite tari, grupuri de tari sau 
teritorii, măsurile autonome de suspendare, care prevăd o reducere sau o 
exonerare de drepturi de import aferente anumitor mărfuri sau alte măsuri 
tarifare prevăzute în legislația comunitară. 

Elementele de taxare aplicabile în mod normal mărfurilor cuprinse 
în Nomenclatura Combinată se referă la taxele vamale şi taxele agricole şi 
alte taxe la import prevăzute în politica agricolă comună sau prin măsurile 
specifice aplicabile anumitor mărfuri care rezultă din transformarea 


produselor agricole. 


82 


Prevederile Codului Vamal definesc originea nepreferentiala a 
marfurilor in vederea aplicarii Tarifului Vamal al Comunitatilor, aplicarii 
altor masuri in afara celor tarifare stabilite prin dispozitiile comunitare care 
reglementează domenii specifice referitoare la comerțul cu mărfuri şi 
pregătirii şi emiterii certificatelor de origine. Marfurile originare dintr-o tara 
sunt acele mărfuri obţinute sau produse în întregime în tara respectivă. 
Expresia „mărfuri obținute în întregime într-o tara” reprezintă produsele 
minerale extrase pe teritoriul țării respective; produsele vegetale cultivate 
în tara respectivă; animale vii, născute şi crescute în tara respectivă; 
produsele obținute de la animale vii crescute în tara respectivă; produsele 
de vânătoare sau de pescuit obținute în tara respectivă; produsele de 
pescuit maritim şi alte produse obținute din apele maritime din afara apelor 
teritoriale ale unei tari de către navele înmatriculate sau înregistrate în tara 
respectivă şi care arborează pavilionul ţării respective; produsele obținute 
de pe fundul mării sau din subsolul mării în afara apelor teritoriale, cu 
condiția ca acea tara să aibă drepturi exclusive de a exploata solul sau 
subsolul respectiv; produsele din deşeuri şi produse reziduale obținute din 
operațiuni de fabricare şi articole uzate, dacă acestea au fost colectate în 
zona respectivă şi sunt potrivite doar pentru recuperarea materiei prime. 

Marfurile în producerea cărora intervin două sau mai multe tari sunt 
considerate originare din tara în care au fost supuse ultimei transformări 
sau prelucrări substanţiale, justificată economic, efectuată într-o 
întreprindere echipată în acest scop şi din care a rezultat un produs nou 
sau care reprezintă un stadiu de fabricație important. 

Legislaţia vamală sau alte reglementări comunitare specifice pot 
prevede ca originea mărfurilor sa fie justificată prin prezentarea unui 
document. Reglementările privind originea preferentiala stabilesc condiţiile 


de dobândire a originii pe care mărfurile trebuie să le îndeplinească. 

Dispoziţiile Codului Vamal stabilesc valoarea in vamă în vederea 
aplicării Tarifului Vamal al Comunităţilor Europene şi măsurile netarifare 
prevăzute în dispozițiile comunitare care reglementează domenii specifice 
cu privire la comerțul cu mărfuri. Valoarea în vamă a mărfurilor importate 
este valoarea de tranzacţie, respectiv prețul efectiv plătit sau de plătit 
pentru mărfuri atunci când sunt vândute pentru export pe teritoriul vamal al 
Comunității. 

Marfurile introduse pe teritoriul vamal al Comunităţii se află sub 
supraveghere vamală din momentul intrării lor. Ele pot fi supuse 
controlului autorităților vamale în conformitate cu dispoziţiile în vigoare. 
Ele rămân sub o astfel de supraveghere atâta timp cât este necesar 
pentru a se stabili statutul lor vamal, dacă este cazul, şi în cazul mărfurilor 
necomunitare. 

Marfurile introduse pe teritoriul vamal al Comunităţii sunt transportate 
fără întârziere de persoana care le aduce în Comunitate, pe traseul specificat 
de autoritățile vamale şi în conformitate cu instrucţiunile acestora, daca 
acestea există, spre biroul vamal desemnat de autoritățile vamale sau către 
orice alt loc desemnat sau aprobat de acele autorităţi sau într-o zonă liberă, 
dacă mărfurile sunt introduse în acea zonă liberă direct. 

Marfurilor necomunitare prezentate în vamă li se acordă ο 
destinaţie vamală, autorizată pentru astfel de mărfuri necomunitare. 

Toate mărfurile destinate plasării sub un regim vamal fac obiectul 
unei declaraţii pentru regimul vamal respectiv. 

Mărfurile comunitare declarate pentru un regim de export de 
perfecționare pasivă, de tranzit sau de antrepozit vamal sunt supuse 
supravegherii vamale din momentul acceptării declaraţiei vamale până în 
momentul în care ele părăsesc teritoriul vamal al Comunităţii, sunt 


distruse, sau declaraţia vamală este invalidată. 

Atata timp cat legislatia vamala comunitara nu prevede reglementari in 
materie, statele membre stabilesc competenta diverselor birouri vamale situate 
pe teritoriul lor şi trebuie sa tina seama, cand este posibil, de natura mărfurilor 
si de regimul vamal sub care urmeaza sa fie plasate. 

Punerea in libera circulatie confera marfurilor necomunitare statutul 
vamal de marfuri comunitare. Aceasta atrage dupa sine aplicarea 
masurilor de politica comerciala, incheierea celorlalte formalitati prevazute 
cu privire la importul marfurilor si la aplicarea drepturilor legal datorate. 

Marfurile care părăsesc teritoriul vamal al Comunităţii sunt supuse 
supravegherii vamale. Ele pot fi supuse controalelor autorităţilor vamale în 
conformitate cu dispoziţiile în vigoare. Ele părăsesc teritoriul menţionat 
folosind, când este cazul, traseul stabilit de autorităţile vamale şi în 
conformitate cu normele prevăzute de aceste autorități. 

Datoria vamală la import poate să ia naştere prin punerea în liberă 
circulație a mărfurilor supuse drepturilor de import sau, prin plasarea unor 
astfel de mărfuri sub regimul de admitere temporară cu exonerare parțială 
de drepturi de import. Datoria vamală se naşte în momentul acceptării 
declaraţiei vamale în cauză. Debitorul vamal este declarantul. În situaţia 
unei reprezentări indirecte, persoana în numele căreia se face declarația 
vamală este, de asemenea, debitor vamal. O datorie vamală la import ia 
naştere şi prin sustragerea de sub supravegherea vamală a mărfurilor 
supuse drepturilor de import. Datoria vamală ia naştere în momentul 
sustragerii mărfurilor de sub supravegherea vamală. 

O datorie vamală la import ia naştere οἱ în alte situaţii, prin 
neexecutarea uneia dintre obligaţiile care rezultă, în privința mărfurilor 
supuse drepturilor de import, din depozitarea lor temporară sau din 
utilizarea regimului vamal sub care sunt plasate sau nerespectarea unei 


condiţii care reglementează plasarea mărfurilor sub regimul respectiv sau 

acordarea unei rate reduse sau zero a drepturilor de import tinand seama 
de destinaţia mărfurilor. Debitorul vamal este persoana căreia i se solicită, 
în funcţie de împrejurări, fie executarea obligaţiilor apărute, în privinţa 
mărfurilor supuse drepturilor de import, în urma depozitării lor temporare 
sau a utilizării regimului vamal sub care au fost plasate, fie respectarea 
condiţiilor care reglementează plasarea mărfurilor sub acel regim. 

Dacă un regim vamal este utilizat în mai multe state membre, 
deciziile, măsurile de identificare adoptate sau convenite şi documentele 
emise de autoritățile vamale ale unui stat membru au aceleaşi efecte 
juridice în alte state membre ca deciziile, măsurile adoptate şi 
documentele emise de autoritățile vamale ale fiecăruia dintre acele state 
membre. De asemenea, constatările făcute de autoritățile vamale ale unui 
stat membru au aceeaşi forță probatorie în celelalte state membre ca şi 
constatările făcute de autorităţile vamale ale fiecăruia dintre aceste state 
membre. *4 

Introducerea reglementărilor cu incidenţă tarifară în TARIC are un 
impact evident în aplicarea politicilor comerciale şi economice garantând, 


în particular, aplicarea uniformă a măsurilor tarifare fata de operatori. 


Vama are un rol important în asigurarea unui mediu comercial, 
concurential în Uniunea Europeană. Vama joacă un rol important în 
lupta contra fraudei şi criminalității economico-financiare. Exigentele 


cerute de mondializarea comerțului şi creşterea schimburilor impun 


administratiilor vamale să se adapteze continuu la aceste conjuncturi. 


%4 Institutul European din România, 2003, Uniunea vamală. Acte de bază, Codul 


Vamal Comunitar, site-ul www.ier.ro 

